text:
NU SI AKPE ÐE ƑOMEWO ŊU | VIHEHE
Nu Si Nàwɔ Ne Nu Te Ðe Viwò Nyɔnuvi Dzi
KUXIA
Viwò nyɔnuvi gblɔ be nu te ɖe ye dzi. Wò nu ku nèbia ɖokuiwò be: ‘Ƒe 13 vi hã nagblɔ be nu te ɖe ye dzia? Metsi nu nate ɖe edzi o ɖe!’ Hafi nàhayi nya sia gblɔ ge ɖe viwòa ŋu la, bu nu siwo ate ŋu ana be nu nate ɖe edzi le agbe me la dometɔ aɖewo ŋu gbã.
NU SI GBƆ WÒTSONA
Tɔtrɔ siwo vana le ame fe ŋutilã me. Sɔhɛmeɖoɖo ate ŋu ana nyɔnuvi natsi dzodzodzoe, vevietɔ ne efe sɔhɛmeɖoɖo fe tɔtrɔwo tsi megbe alo do ŋgɔ na wo tɔwo tɔ. Anna * si xɔ fe 20 fifia gblɔ be: “Menye nyɔnuvi siwo te noléwuibabla kaba la dometɔ ɖeka, esia na metsi dzodzodzoe le ɖokuinye me. Ne metsɔ ɖokuinye sɔ kple hanyeti bubuwo la, mesena le ɖokuinye me be ame saga aɖe koe nye ya menye, ɖeko wòwɔna nam abe nyemede o ene.”
Seselelãme fe tɔtrɔ. Karen si xɔ fe 17 fifia la gblɔ be: “Metɔtɔ le ɖokuinye me ale gbegbe elabena nyemenya nu si tae mekpɔa dzidzɔ ŋutɔ le ŋkeke me gake le zã me ko la menɔa avi fam hehehe o. Nyemenya nu si le fu ɖem nam o. Ewɔ abe ɖe nane gblẽ le nye seselelãmewo ŋu ene.”
Asiɖoanyi fe gɔmedzedze. Kathleen si nye ɖetugbuivi aɖe gblɔ be: “Togbɔ be danye ɖe nu geɖe me nam tso asiɖoanyi ŋu hã la, esi meɖo asi anyi zi gbãtɔ la, ɖeko wòwɔ abe nyemese naneke tso eŋu kpɔ o ene. Meléa tsi zigbɔzi geɖe le ŋkekea me elabena ewɔna nam abe ŋunye mekɔ o ene. Nu si gavlo wue nye be nɔvinye ŋutsu etɔ̃awo koam vevie. Nye asiɖoɖo anyi fe nya sia ɖi kokoe na wo.”
Hatiwo fe nyafoɖeamenuwo. Marie si xɔ fe 18 fifia gblɔ be: “Le nye fe 12 va se ɖe fe 14 xɔɣi la, hanyetiwo foa nya ɖe nunye vevie. Nye sukuhatiwo ɖua fewu le ame sia ame si fe agbenɔnɔ to vovo na wo tɔ la ŋu vevie.” Anita si xɔ fe 14 la gblɔ be: “Mí sɔhɛwo míedina vevie be mía tɔwo nalɔ̃ míafe nya eye ne woɖe mí le wofe haa me la etena ɖe mía dzi ŋutɔ.”
NU SI NÀTE ŊU AWƆ
De dzi fo na viwòa wòagblɔ nu si le tetem ɖe edzi na wò. Le gɔmedzedzea la, madi be yeafo nu tso eŋu o. Gake gbɔ dzi ɖi nɛ eye nàwɔ ɖe Biblia fe nuxlɔ̃ame sia dzi be ame sia ame “naɖe abla le nusese me, nanɔ blewu le nufofo me.”
Mègabu viwòa fe nuteɖeamedzia fefenyae o. Ðo ŋku edzi be meto nu siwo gbegbe me nèto le agbe me la me kpɔ o, eya ta menya nu boo aɖeke tso nuteɖeamedzi ŋu kaka wòahayi ale si wòanɔ te ɖe enu la nya ge o.
Mègalɔ afemedɔwo kɔ ɖe viwòa dzi gleglegle o. Le agbalẽ aɖe (Teach Your Children Well) fe nya nu la, nu tena ɖe sɔhɛ siwo dzi wolɔ afemedɔwo kɔ ɖo gleglegle la dzi “zi geɖe, vevietɔ enana ta alo dɔ me ɖua wo.”
Kpɔ egbɔ be alɔ̃ sua viwòa nyuie. Zi geɖe la, sɔhɛwo fe kuxi gbãtɔe nye be wonana alɔ̃ tsia wo ŋu. Gake ne viwòa medɔa alɔ̃ wòsunɛ nyuie o la, efe susu maganɔ nu lém tututu o eye esia awɔe be nuteɖeamedzi nakpe edzi bɔbɔe.
Kpe ɖe viwòa ŋu wòanɔ te ɖe nuteɖeamedzi nu le mɔ nyuitɔ nu. Le nyɔnuvi aɖewo gome la, kamedede nana wofe nuteɖeamedziwo dzi ɖena kpɔtɔna. Biblia gblɔ be: “Kamedede nyo.” (1 Timoteo 4:8) Le nyɔnuvi bubuwo ya gome la, wokpɔe be ne yewoŋlɔ nu siwo me tom yewole ɖi la ekpena ɖe yewo ŋu yewonɔa te ɖe nuteɖeamedziwo nu. Brittany si xɔ fe 22 gblɔ be: “Esime menye ɖetugbuivi la, meŋlɔa kuxi siwo nyemete ŋu kpɔ ta na o la ɖi. Esia kpena ɖe ŋunye megasena ale si mese le ɖokuinye me tso kuxia ŋu la gɔme nyuie eye wònɔa bɔbɔe nam be makpɔ egbɔ loo alo maɖe asi le eŋu.”
Ðo kpɔɖeŋu ɖi nɛ. Aleke wò ŋutɔ nènɔa te ɖe nuteɖeamedzi nui? Ðe nètsɔa dɔ geɖe doa agba na ɖokuiwò eye nèva tɔtɔna ne nu va kpeke wòa? Ðe nèvuna ɖe dɔ ŋu vevie eye mègakpɔa vovo ɖe nu siwo le vevie wu le agbe me la ŋu oa? Filipitɔwo 4:5 gblɔ be: “Mina amewo katã nanyae be nugɔmeselawo mienye.” Ðo ŋku edzi be viwòa le wò kpɔɖeŋuwo srɔ̃m eɖanye nyui alo vɔ̃ o.
^ mm. 6 Míetrɔ ŋkɔ siwo le nyati sia me.


c: text/html

text:
NYATI SI LE AKPAA DZI | ALEKE NÀWƆ AKPƆ AKƆFAFA?
Ale Si Nàkpɔ Akɔfafa Le Xaxaɣiwo
Xaxa fomevi vovovowo vaa mía dzi. Míate ŋu afo nu tso xaxa ɖe sia ɖe ŋu le nyati sia me o, gake na míalé ŋku ɖe xaxa fomevi ene siwo ŋu míefo nu tsoe va yi ŋu. Xaxa siwo me ameawo dometɔ ɖe sia ɖe to la le vovo, gake de dzesi ale si wo katã wokpɔ akɔfafa vavã tso Mawu gbɔ.
NE DƆ GE LE AME SI
Seth * gblɔ be: “Dɔ ge le nye kple srɔ̃nye si le ɣeyiɣi ɖeka me. Ƒometɔwo fe dɔmenyonunanawo kple dɔ vivivi siwo mewɔna la nue míenɔ agbe ɖo fe eve sɔŋ. Esia wɔe be srɔ̃nye Priscilla lé blanui vevie, eye nye hã mese le ɖokuinye me be viɖe aɖeke mele ŋunye o.
“Nu kae kpe ɖe mía ŋu le nɔnɔme ma me? Priscilla nɔa ŋku ɖom Yesu fe nya si le Mateo 6:34 la dzi na eɖokui edziedzi. Yesu gblɔ be míagatsi dzimaɖi le etsɔ ŋu o, elabena etsɔ si gbɔna la kple eya ŋutɔ fe dzimaɖitsitsiwoe. Eye Priscilla fe gbedodoɖa tso dzi blibo me kpe ɖe eŋu wòdo dzi. Le gonyeme la, Psalmo 55:22 ye fa akɔ nam. Nye hã medro nye agbawo ɖe Yehowa dzi abe ale si hakpalaa wɔe ene, eye mekpɔe be Yehowa lém ɖe te. Togbɔ be mekpɔ dɔ le wɔwɔm fifia hã, míetia kesinɔnuwo yome o, le ɖekawɔwɔ me kple Yesu fe aɖaŋuɖoɖo si dze le Mateo 6:20-22. Gawu la, míeva te ɖe Mawu ŋu geɖe wu eye nye kple srɔ̃nye dome va le kplikplikpli wu tsã.”
Ŋutsu aɖe si ŋkɔe nye Jonathan la gblɔ be: “Esi asitsadɔwɔfe sue si míafe fomea ɖo ɖu agba la, metsi dzimaɖi ɖe etsɔme ŋu. Ganyawo fe sesẽ le dukɔa me wɔe be dɔ siwo katã míeku kutri wɔ fe 20 sɔŋ la dome gblẽ. Nye kple srɔ̃nye míeva te nyahehe le ganyawo ta. Míegatea ŋu tsɔa míafe agbananuflegbalẽvi flea nu o, elabena míenɔ vɔvɔ̃m be womaxɔe o.
“Gake Mawu fe Nyaa kple efe gbɔgbɔa kpe ɖe mía ŋu míetso nya me nyuie. Mewɔa dɔ ɖe sia ɖe si menya kpɔ ko, eye nu siwo hiã mí ŋutɔŋutɔ koe míeflena. Esi míenye Yehowa Ðasefowo ta la, míafe haxɔsetɔwo hã kpena ɖe mía ŋu. Wona míese le mía ɖokui me be asixɔxɔ le mía ŋu eye wodoa alɔ mí ne nɔnɔmeawo sesẽ.”
NE SRƆ̃ÐEÐE ME GBLẼ
Raquel gblɔ be: “Esi srɔ̃nye dzo le gbɔnye gbe ɖeka kple efe zãdodo la, nye dzi gbã eye dzi kum vevie. Melé blanui ale gbegbe. Gake nu si kpe ɖe ŋunyee nye be mete ɖe Mawu ŋu, eye eya hã fa akɔ nam. Medoa gbe ɖa na Mawu gbe sia gbe eye efe ŋutifafa kpɔ nye dzi ta. Ðeko wòwɔ abe ɖe wòɖɔ nye dzi si gbã gudugudu la ɖo ene.
“Eye dzidzɔtɔe la, efe Nya, Biblia, kpe ɖe ŋunye medzudzɔ dzikudodo. Metsɔ apostolo Paulo fe aɖaŋuɖoɖo si le Romatɔwo 12:21 la wɔ dɔe. Afi ma gblɔ be: ‘Mègaɖe mɔ nu vɔ̃ɖi naɖu dziwò o, ke boŋ yi edzi nàtsɔ nu nyui anɔ nu vɔ̃ɖi dzi ɖum.’
“Xɔ̃nye aɖe ɖo aɖaŋu nyui aɖe nam si kpe ɖe ŋunye mekpɔe be ehiã be maɖe susu ɖa le nu si dzɔ la ŋu. Etsɔ nya si le Nyagblɔla 3:6 la fiam eye wògblɔ nam tufafatɔe be, ɣeaɖewoɣi la, ele be míalɔ̃ ɖe edzi be ‘nu vevi aɖe bu’ na mí eye míaɖe asi le eŋu. Aɖaŋuɖoɖoa nu sẽ, gake ema tututue mehiã ɣemaɣi. Fifia, mele taɖodzinu bubuwo minyam.”
Elizabeth gblɔ be: “Ne wò srɔ̃ɖeɖe me gblẽ la, èhiã na amewo fe kpekpeɖeŋu. Xɔ̃nye vevi aɖe na kpekpeɖeŋu mam gbe sia gbe. Ne mele avi fam la, efaa avi kplim, eye wòna mese le ɖokuinye me be ame aɖe lɔ̃m, ke menye be asixɔxɔ aɖeke mele ŋunye o. Meka ɖe edzi be Yehowa ye to xɔ̃nye sia dzi fa akɔ nam.”
DƆLÉLE KPLE TSITSIMEKUXIWO
Dzidɔ sesẽ aɖe le Luis, si ŋu nya míegblɔ le nyati siawo fe gbãtɔ me la ŋu, eye wòde kuku ge kloe zi eve sɔŋ. Fifia, ehiã be woanɔ ɔksidzin-ya namee wòanɔ gbɔgbɔm to ŋɔti me gafofo 16 gbe sia gbe. Egblɔ be: “Medoa gbe ɖa na Yehowa madzudzɔmadzudzɔe. Eye ne medo gbe ɖa na Mawu ko la, mesena le ɖokuinye me be efe gbɔgbɔa le ŋusẽ domem. Gbedodoɖa nana dzi ɖoa fonye, elabena mexɔ eyama dzi se eye menyae be eléa be nam.”
Petra si xɔ fe 80 kple edzivɔ la gblɔ be: “Nu geɖe li madi be mawɔ, gake nyemate ŋui o. Ne mekpɔ ale si ŋusẽ le vɔvɔm le ŋunye la, etena ɖe dzinye ŋutɔ. Ðeɖi tea ŋunye belibeli eye ele be manɔ atikenono dzi. Enuenu la, medea ŋugble le ale si Yesu bia tso Fofoa si be, ne anya wɔ la, wòana nɔnɔme sesẽ aɖe nato ye ŋu la ŋu. Gake Yehowa meɖe nɔnɔme sesẽa ɖa o, ke boŋ edo ŋusẽ Yesu, eye edoa ŋusẽ nye hã. Gbedodoɖa léam ɖe te gbe sia gbe. Ne menya do gbe ɖa na Mawu ko la, nye dzi dzea eme.”—Mateo 26:39.
Nenema kee Julian hã sena le eɖokui me. Dɔléle si gblẽa nu le lãmekawo ŋu eye wònana ameti bliboa nɔa gbɔdzɔgbɔdzɔm la le fu ɖem nɛ fe 30 kloe ye nye esia. Egblɔ be: “Dɔmemegã fe zikpui mee menɔna tsã, gake fifia, meva tsi bunɔkeke me. Ke hã viɖe le nye agbe ŋu, elabena meléa fɔ ɖe kpekpeɖeŋunana amewo ŋu. Nunana amewo tea ŋu ɖea vevesese dzi kpɔtɔna, eye Yehowa wɔa ŋugbe si wòdo be yeado ŋusẽ mí le xaxaɣi la dzi. Nye hã mate ŋu agblɔ abe ale si apostolo Paulo gblɔ ene be: ‘Metea ŋu wɔa nuwo katã to ame si doa ŋusẽm la dzi.’”—Filipitɔwo 4:13.
NE MÍAƑE AME VEVI AÐE KU
Antonio gblɔ be: “Esi fofonye ku le ʋufɔku aɖe me la, gbã la, nyemexɔe se o. Ewɔ nam be mesɔ kura be nu ma nadzɔ ɖe edzi o, elabe afɔzɔla ko wònye va yina. Gake naneke meli mawɔ o. Eyi ɖi me ŋkeke atɔ̃ hafi ku. Medze agbagba ɖe sia ɖe be magafa avi le danye ŋkume o, gake ne nye ɖeɖe meli la, mewóa avi henɔa biabiam be, ‘Nu ka tae? Nu ka tae?’
“Le ɣeyiɣi sesẽ mawo me la, menɔ Yehowa biam enuenu be wòakpe ɖe ŋunye maɖu nye seselelãmewo dzi eye wòana dzidzemem. Eye vivivi la, nye dzi va dze eme. Meɖo ŋku edzi be Biblia gblɔ be ‘nuɖiɖeame’ ate ŋu adzɔ ɖe mía dometɔ ɖe sia ɖe dzi. Esi wònye be Mawu mekaa aʋatso o ta la, meka ɖe edzi be magava kpɔ fofonye ake le tsitretsitsia me.”—Nyagblɔla 9:11; Yohanes 11:25; Tito 1:2.
Nenema kee Robert, si ŋu míefo nu tsoe le nyati gbãtɔ me la hã se le eɖokui me. Egblɔ be: “Ŋutifafa si ŋu wofo nu tsoe le Filipitɔwo 4:6, 7 la su nye kple srɔ̃nye Maribel si. Gbedodoɖa na Yehowa ye na wòva eme na mí nenema. Ŋutifafa sia si sua ame si le ememe la wɔe be míete ŋu fo nu tso tsitretsitsi fe mɔkpɔkpɔa ŋu na nyadzɔdzɔgblɔlawo. Togbɔ be yameʋu si ge la ɖe mía viŋutsua fe agbe ɖa hã la, míegakpɔa dzidzɔ ne míeɖo ŋku ɣeyiɣi nyui siwo me mí katã míese vivi le va yi la dzi. Míedzea agbagba be míana míafe susu nanɔ ɣeyiɣi mawo dzi.
“Esi mía nɔvi Ðasefowo gblɔ na mí be yewokpɔe be míeɖe dzi ɖi nɔ míafe dzixɔse me ɖem le television dzi la, míegblɔ na wo be ɖikeke mele eme o be gbe gbogbo siwo dom wole ɖa ɖe mía ta lae wɔe be wòva eme nenema. Meka ɖe edzi bliboe be Yehowa to wofe akɔfanya gbogboawo dzi lé mí ɖe te.”
Kpɔɖeŋu siwo me míedzro fifia la ɖee fia be Mawu faa akɔ na ame siwo le xaxa kple kuxi fomevi vovovowo me tom. Ðe wòate ŋu afa akɔ na wò hã? Xaxa ka kee ɖava dziwò o, àte ŋu akpɔ akɔfafa le ɣeyiɣi sesẽwo me. * Eya ta, ɖe manyo be nàna Yehowa nakpe ɖe ŋuwò oa? Eyae nye “akɔfafawo katã fe Mawu” la.—2 Korintotɔwo 1:3.
^ mm. 5 Míetrɔ ŋkɔ aɖewo le nyati sia me.
^ mm. 23 Ne èdi be yeate ɖe Mawu ŋu be wòafa akɔ na wò la, míeɖe kuku, te ɖe Yehowa Ðasefo siwo le miafe nutoa me ŋu alo nàŋlɔ agbalẽ ɖo ɖe wofe alɔdzedɔwɔfe si tsɔ gbɔwò wu.

robotstxt: allowed

filter: keep


text:
MAY 15, 2014
XEXEA ME ƑE NYADZƆDZƆWO
Yehowa Ðasefowo Le Gbefã Ðem Dukɔwo Dome Takpekpe Siwo Woawɔ
NEW YORK—Yehowa Ðasefowo ɖe gbefãe be yewoawɔ ŋkeke etɔ̃ dukɔwo dome takpekpewo le du gã etɔ̃ me le xexea me godoo eye adze egɔme tso June 2014 me va se ɖe January 2015 me. Takpekpe siawo adze egɔme le Amerika-dukɔa me eye emegbe woawɔe le Australia, Ecuador, England, Germany, Greece, Mexico, South Korea kple Zimbabwe. Ðasefowo fe dukɔwo dome takpekpe siawo ayi edzi le ɣeyiɣi siwo me woanɔ wofe fe sia fe nutome gã takpekpewo hã wɔm le takpekpewɔfe suewo.
Ame siwo tso dukɔ vovovowo me akpɔ gome le dukɔwo dome takpekpe siawo me eye dutanyanyuigblɔlawo hã ade takpekpe siawo le tefe aɖewo. Afetɔ J. R. Brown, si nye Yehowa Ðasefowo fe nyanuɖela le wofe dɔwɔfegã si le Brooklyn le New York, gblɔ be: “Míafe Dukɔwo Dome Takpekpewo vivia ame nu eye wonye dzidzɔwɔna si wòle be ame nade. Míekpɔ mɔ be ame bubuwo hã ava wɔ ɖeka kpli mí ne míeva fo fu abe fomewo kple xɔlɔ̃wo ene hena wɔna tɔxɛ siawo.”
Takpekpe siawo fe tanyae nye “Yi Edzi Nànɔ Mawu Fiaɖufea Dim Gbã!” Afetɔ Brown gblɔ be, “wɔnaa fe akpa vevitɔwo aku ɖe tanya vevi si le Biblia si kple Yehowa Ðasefowo fe dzixɔse vevi si nye be woɖo Mawu Fiaɖufea anyi le fe 1914 me eye Yesu Kristoe nye Fiaɖufe ma fe Fia la ŋu. Nyatefee, takpekpea aɖee fia be Mawu Fiaɖufea le dzi ɖum fe alafa ɖekae nye esia.”
Ðasefowo le ɖoɖo aɖe dem to me atsɔ akpe wofe afelikawo be woade takpekpe si woawɔ le wofe nutoa me. Abe ale si ko Ðasefowo wɔnɛ ɖaa ene la, womaxɔ ga ɖe vava ta o, eye womadzɔ ga le amewo si hã o.
Kpɔ ŋkeke kple tefe siwo woawɔ fe 2014 “Yi Edzi Nànɔ Mawu Fiaɖufea Dim Gbã!” Nutome Gã Takpekpea le le míafe nyatakakadzraɖofe si nye jw.org/ee. Nyadzɔdzɔgblɔlawo ate ŋu ado ka kple Yehowa Ðasefowo fe alɔdzedɔwɔfe si te ɖe wo ŋu bene woaxɔ Ðasefowo tefenɔla si woakpɔ ne wodi be yewoava lé takpekpea me wɔnawo la fe ŋkɔ kple nyatakaka bubuwo.
Wofe Kadodowo:
Xexea Me Godoo: J. R. Brown, Office of Public Information, tel. +1 718 560 5000


text:
Wona Ablɔɖe Mi To Amenuveve Me
“Mele be nu vɔ̃ naɖu afetɔ ɖe mia dzi o, elabena . . . amenuveve tee miele.”—ROM. 6:14.
HADZIDZI: 2, 61
1, 2. Nu ka tae Romatɔwo 5:12 nye mawunyakpukpui vevi aɖe na Yehowa Ðasefowo?
TSƆE be èdi be yeaŋlɔ mawunyakpukpui vovovo siwo Yehowa Ðasefowo nya nyuie hezãna edziedzi la ɖi. Ðe Romatɔwo 5:12 hã anɔ esiwo ava susu me na wò gbã la domea? Bu zi gbɔ zi ale si nèhe susu yi nya si nye, “Ale si ko to ame ɖeka dzi nu vɔ̃ va xexea me, eye to nu vɔ̃ me ku la va, ale ku la kaka ɖe amewo katã dome, esi wo katã wɔ nu vɔ̃ ŋuti” la dzii ŋu kpɔ.
2 Wohe susu yi mawunyakpukpui ma dzi zi gbɔ zi geɖe le Nu Kae Biblia Fia Mí? gbalẽa me. Ne èle agbalẽ sia srɔ̃m kple viwòwo alo ame bubuwo la, anɔ eme be àxlẽ Romatɔwo 5:12 esime nèle tame si Mawu ɖo ɖe anyigbaa ŋu, tafe la kple nɔnɔme si me ame kukuwo le me ɖem na wo le ta 3, 5 kple 6 lia me. Gake zi nenie wò susu yia Romatɔwo 5:12 me nyawo dzi ne èle tenɔnɔ si le asiwò le Yehowa ŋkume, wò nuwɔnawo kple wò etsɔmemɔkpɔkpɔwo ŋu bum?
3. Nu kae wòle be wòanɔ susu me na mí ku ɖe nu vɔ̃ ŋu?
3 Le nyatefe me la, nu vɔ̃ mewoe mí katã míenye. Míedaa vo gbe sia gbe. Ke hã, míeka ɖe edzi be Mawu ɖoa ŋui be kewɔ míenye, eye elɔ̃na faa be yeatsɔ míafe nu vɔ̃wo ake mí. (Ps. 103:13, 14) Le kpɔɖeŋugbedodoɖaa me la, Yesu fia mí be míado gbe ɖa abia Mawu be: “Tsɔ míafe nu vɔ̃wo ke mí.” (Luka 11:2-4) Eya ta susu aɖeke meli si tae míaganɔ nu xam ɖe nu vɔ̃ siwo Mawu tsɔ ke xoxo la ta o. Ke hã, ne míede ŋugble le ale si Mawu ate ŋu atsɔ míafe nu vɔ̃wo ake míi ŋu la, aɖe vi na mí.
MAWU TSƆA NU VƆ̃ KENA LE EƑE AMENUVEVE NU
4, 5. (a) Nu kae kpe ɖe mía ŋu míese nya si le Romatɔwo 5:12 la me? (b) Nu kae “amenuveve” si ŋu nya wogblɔ le Romatɔwo 3:24 la fia?
4 Míekpɔ numeɖeɖe vevi aɖewo le nya siwo fo xlã apostolo Paulo fe nya si dze le Romatɔwo 5:12 la me, vevietɔ le ta 6 lia me. Numeɖeɖe siawo akpe ɖe mía ŋu míase ale si Yehowa ate ŋu atsɔ míafe nu vɔ̃wo ake mí la gɔme. Wogblɔ le ta 3 lia me be: “Wo katã wɔ nu vɔ̃, . . . eye nunana faa wònye be woto tafe si Kristo Yesu xe la dzi na ablɔɖe wo, eye wobu wo be wole dzɔdzɔe le efe amenuveve me.” (Rom. 3:23, 24) Nu kae “amenuveve” si ŋu Paulo fo nu tsoe la fia? Numekugbalẽ aɖe gblɔ be gɔmesese si le Helagbe me nya si Paulo zã ŋue nye be “woawɔ nane na ame faa, eye womanɔ mɔ kpɔm na tefeɖoɖo aɖeke o.” Menye efe agbagbadzedze tefe ɖom wole nɛ o eye medze nɛ hã o.
5 Agbalẽnyala John Parkhurst gblɔ be: “Ne wole nu fom tso Mawu alo Kristo ŋu la, zi geɖe la, [Helagbe me nya ma] kuna ɖe wofe amenuveve si amegbetɔwo medze na o alo ɖeɖe kple xɔxɔ si wona amegbetɔwo dɔmenyotɔe la ŋu.” Eya ta, ale si woɖe “amenuveve” gɔme le Xexe Yeye Gɔmeɖeɖe Biblia me la sɔ. Gake aleke Mawu ɖe amenuveve sia fiae? Eye aleke wòku ɖe míafe mɔkpɔkpɔ kple fomedodo si le mía kple Mawu dome ŋu? Mina míakpɔe ɖa.
6. Ame kawoe Mawu fe amenuveve la ate ŋu aɖe vi na?
6 Adam ye nye “ame ɖeka” si dzi nu vɔ̃ kple ku to “va xexea me.” Eya ta “ame ɖeka fe vodada wɔe be ku ɖu fia.” Paulo gblɔ be Mawu fe ‘amenuveve fe agbɔsɔsɔ la’ va “to ame ɖeka, si nye Yesu Kristo dzi.” (Rom. 5:12, 15, 17) Eye amenuveve ma ɖe vi na amegbetɔwo katã. “To ame ɖeka [Yesu] fe toɖoɖo me . . . woana ame geɖewo nazu ame dzɔdzɔewo.” Nya lae nye be, Mawu fe amenuveve ate ŋu awɔe be amewo nakpɔ ‘agbe mavɔ to Yesu Kristo dzi.’—Rom. 5:19, 21.
7. Nu ka tae tafe fe ɖoɖo si Mawu wɔ la nye dɔmenyonyo si míedze na o?
7 Menye dzizizie wònye na Yehowa be wòana Via nava anyigba dzi ahatsɔ eɖokui ana wòanye tafe ɖe mía ta o. Gawu la, esi míenye amegbetɔ madeblibo siwo wɔa nu vɔ̃ ta la, míedze na tafe fe ɖoɖo si Mawu kple Yesu wɔ na mí ale be Mawu nate ŋu atsɔ míafe nu vɔ̃wo ake mí la o. Eya ta, nyatefe si wònye be Mawu tsɔ míafe nu vɔ̃wo ke mí hena mɔnukpɔkpɔ mí be míava nɔ agbe mavɔ la nye amenuveve si míedze na o vavã. Ele be míade asixɔxɔ gã Mawu fe amenuvevenunana la ŋu, eye míato ale si míenɔa agbee gbe sia gbe dzi aɖee afia be míekpɔ ŋudzedze ɖe eŋu.
ŊUDZEDZEKPƆKPƆ ÐE MAWU ƑE AMENUVEVE LA ŊU
8. Nuŋububu masɔmasɔ kae ate ŋu anɔ amewo si ku ɖe wofe nu vɔ̃wo ŋu?
8 Esi míenye Adam fe dzidzimevi madeblibowo ta la, ele bɔbɔe be vodada naɖi ɖe mí, míawɔ nu gbegblẽ, alo míawɔ nu vɔ̃. Ke hã, masɔ kura be míabui be esi Mawu ve mía nu xoxo ta la, míagblɔ be, ‘Ne mewɔ nu gbegblẽ aɖe, nu si nye nu vɔ̃ le Mawu ŋkume gɔ̃ hã, mele be matsi dzi o, Yehowa atsɔe akem tsã’ o. Nublanuitɔe la, susu mae nɔ Kristotɔ aɖewo si esime apostoloawo nɔ agbe gɔ̃ hã. (Xlẽ Yuda 4.) Ðewohĩ nya ma medo le nu na míawo ŋutɔwo kpɔ ya o; ke hã, nuŋububu gbegblẽ ma ate ŋu anɔ dzi me na mí alo woate ŋu afãe ɖe mía me eye wòanɔ ke fom ɖe to le mía me.
9, 10. Aleke wona ablɔɖe Paulo kple ame bubuwo tso nu vɔ̃ kple ku si me?
9 Paulo ɖee fia kɔtɛ be ele be míatsri nuŋububu gbegblẽ si nye: ‘Mawu ŋutɔ ase egɔme. Aŋe aɖaba afu nye agbenɔnɔ alo nuwɔna gbegblẽwo dzi.’ Nu ka tae wòhiã be míatsri nuŋububu alea? Nu si tae nye be Paulo gblɔ be Kristotɔwo ‘ku le nu vɔ̃ gome.’ (Xlẽ Romatɔwo 6:1, 2.) Gake esime wogakpɔtɔ nɔ anyigba dzi la, gɔmesese ka nue woate ŋu agblɔ le be ‘woku le nu vɔ̃ gome’ le?
10 Mawu wɔ tafe la ŋu dɔ na Paulo kple eŋɔlimetɔ bubuwo. Esia wɔe be Yehowa tsɔ wofe nu vɔ̃wo ke wo, etsɔ gbɔgbɔ kɔkɔe si ami na wo, eye wòxɔ wo be woazu yefe gbɔgbɔmeviwo. Esia ta dzifoyiyi fe mɔkpɔkpɔ su wo si. Ne wowɔ nutefe na Mawu la, woayi aɖanɔ agbe le dzifo eye woaɖu fia kple Kristo le afi ma. Gake togbɔ be wogakpɔtɔ nɔ agbe henɔ Mawu subɔm le anyigba dzi hã la, Paulo te ŋu gblɔ tso wo ŋu be ‘woku le nu vɔ̃ gome.’ Ezã Yesu, ame si ku esime wònye amegbetɔ eye emegbe wofɔe ɖe tsitre wòzu gbɔgbɔ makumaku le dzifo la tsɔ wɔ kpɔɖeŋui. Ku magaɖu afetɔ ɖe edzi azɔ o. Nenema kee wònɔ le Kristotɔ amesiamina siwo bu wo ɖokuiwo be “yewoku na nu vɔ̃, ke azɔ yewole agbe na Mawu to Kristo Yesu dzi” la hã gome. (Rom. 6:9, 11) Wotrɔ wofe agbenɔnɔ keŋkeŋ. Womegaɖe mɔ nu vɔ̃ fe dzodzro siwo nɔ wo me la ɖu wo dzi o. Woku le wofe tsãgbenɔnɔ ma gome.
11. Gɔmesese ka nue mí ame siwo le mɔ kpɔm be míava nɔ agbe le Paradiso me tegbee la ‘ku le nu vɔ̃ gome’ le?
11 Ke míawo ya ɖe? Hafi míava zu Kristotɔwo la, míewɔa nu vɔ̃ zi geɖe, eye ɖewohĩ míenya ale si gbegbe míafe nuwɔnawo nye ŋkubiãnya le Mawu ŋkume o. Míenɔ abe “[kluviwo ene] na makɔmakɔnyenye kple sedzimawɔmawɔ.” Woate ŋu agblɔ be míenye “nu vɔ̃ fe kluviwo tsã.” (Rom. 6:19, 20) Gake míeva srɔ̃ Biblia me nyatefea, míetrɔ míafe agbenɔnɔ, míeɖe adzɔgbe na Mawu, eye míexɔ nyɔnyrɔ. Tso ɣemaɣi la, enye míafe didi be ‘míaɖo to Mawu tso dzi me’ ahawɔ ɖe efe nufiafiawo kple dzidzenuwo dzi. Eya ta míate ŋu agblɔ be “wona ablɔɖe [mí] tso nu vɔ̃ me” eye “[míeva] zu dzɔdzɔenyenye fe kluviwo.” (Rom. 6:17, 18) Esia ta woate ŋu agblɔ tso míawo hã ŋu be “míeku le nu vɔ̃ gome.”
12. Tiatia kae wòle na mía dometɔ ɖe sia ɖe be wòawɔ?
12 Azɔ tsɔ Paulo fe nya sia sɔ kple ɖokuiwò kpɔ: “Migana nu vɔ̃ nanɔ fia ɖum ɖe mia dzi le miafe ŋutilã siwo le kuku ge la me, ale be miawɔ wofe didiwo dzi o.” (Rom. 6:12) Míate ŋu ‘ana nu vɔ̃ nanɔ fia ɖum’ ne míewɔa nu sia nu si míafe ŋutilã madebliboa fonɛ ɖe mía nu be míawɔ. Esi wònye be míate ŋu atiae be ‘míana’ nu vɔ̃ nanɔ fia ɖum alo be wòaganɔ fia ɖum o ta la, biabia lae nye be, Nu ka tututue nye míafe dzimedidi? Bia ɖokuiwò be: ‘Ne nye ŋutilã alo susu madebliboa foe ɖe nunye be mawɔ nu gbegblẽ aɖe la, ɖe mewɔnɛa? Alo ɖe meku le nu vɔ̃ gomea? Ðe mele agbe na Mawu to Kristo Yesu dzia?’ Ne míekpɔa ŋudzedze ɖe Mawu fe amenuveve si wɔe be wòtsɔ míafe nu vɔ̃wo ke mí ŋu la, míawɔ míafe ŋutete ɖe sia ɖe adze eŋu.
ÀTE ŊU AÐU AƲA LA DZI
13. Nu kae na míeka ɖe edzi be míate ŋu agbe nu vɔ̃ wɔwɔ?
13 Yehowa fe amewo dzudzɔ agbe si fomevi wonɔna hafi va nya Mawu helɔ̃e, hele esubɔm. Agbe si fomevi wonɔna tsã la ate ŋu anye “nu siwo va le ŋu kpem na [wo] azɔ”; eye nuwɔna mawo wɔe be wodze na ku hafi. (Rom. 6:21) Gake wotrɔ wofe agbenɔnɔ. Nenemae wònɔ le Korinto Kristotɔ siwo Paulo ŋlɔ efe agbalẽa na la dometɔ geɖe gome. Wo dometɔ aɖewo nye trɔ̃subɔlawo, ahasiwɔlawo, ŋutsu siwo dɔna kple ŋutsuwo, fiafitɔwo, ahamulawo kple esiawo tɔgbi. Ke hã, “wole tsi na” wo eye wona wo “ŋuti kɔ.” (1 Kor. 6:9-11) Nenema kee wòanya nɔ le Kristotɔ siwo nɔ Roma la dometɔ aɖewo hã gome. Gbɔgbɔ ʋã Paulo wòŋlɔ agbalẽ na wo be: “Eye migatsɔ miafe ŋutilãwo nɔ nu vɔ̃ nam abe nu madzɔmadzɔ wɔwɔ fe aʋawɔnuwo ene hã o, ke boŋ mitsɔ mia ɖokuiwo na Mawu abe ame siwo wogbɔ agbe tso ame kukuwo dome ene, eye mitsɔ miafe ŋutilãwo hã na Mawu abe nu dzɔdzɔe wɔwɔ fe aʋawɔnuwo ene.” (Rom. 6:13) Paulo ka ɖe edzi be woate ŋu anɔ dzadzɛ le gbɔgbɔ me ale be Mawu fe amenuvevea nanɔ vi ɖem na wo ɖaa.
14, 15. Nya kae wòle be míabia mía ɖokuiwo ku ɖe ‘toɖoɖo tso dzi me’ ŋu?
14 Nenema kee wòle egbea hã. Nɔviŋutsu kple nɔvinyɔnu aɖewo nɔ agbe abe Korintotɔwo ene tsã. Gake wotrɔ wofe agbenɔnɔ. Wodzudzɔ nu vɔ̃ gbe si wonɔna tsã eye “wole tsi na” wo. Ne aleae wònɔ le gowòme gɔ̃ hã la, aleke wò nɔnɔmea le le Mawu ŋkume fifia? Fifia si Mawu ve nuwò eye wòtsɔ wò nu vɔ̃wo ke wò la, ɖe nèɖoe kplikpaa be yemagatsɔ ‘yefe ŋutilã anɔ nu vɔ̃ nam’ oa? Ðe ‘nàtsɔ ɖokuiwò ana Mawu abe ame si wogbɔ agbe tso ame kukuwo dome ene’ boŋua?
15 Hafi míate ŋu awɔ esia la, ele godoo be míafo asa na eɖoɖo koŋ anɔ nu vɔ̃ gã siwo Korintotɔ aɖewo wɔ la wɔm. Esia le vevie hafi míate ŋu agblɔ be míexɔ Mawu fe amenuveve la eye ‘nu vɔ̃ megale afetɔ ɖum ɖe mía dzi o.’ Ke hã, ɖe míeɖoe kplikpaa be ‘míaɖo to tso dzi me’ ale be míawɔ míafe ŋutete ɖe sia ɖe afo asa na nu vɔ̃ siwo ame aɖewo abu be wonye nu vɔ̃ suewoa?—Rom. 6:14, 17.
16. Aleke míewɔ nya be be woanye Kristotɔ la, ebia nu geɖe wu asiɖeɖe le nu vɔ̃ gãwo wɔwɔ ŋu?
16 Bu apostolo Paulo ŋu kpɔ. Míeka ɖe edzi be mewɔa nu gbegblẽ siwo nye ŋkubiãnya abe esiwo woyɔ le 1 Korintotɔwo 6:9-11 la ene o. Ke hã, eʋu eme be yenye nu vɔ̃ wɔla. Eŋlɔ bena: “Ŋutilãmeme si wodzra na nu vɔ̃e nye ya menye. Elabena nye ŋutɔ nyemesea nye nuwɔna gɔme o. Elabena nu si medina la, menye eyae mewɔna o, ke nu si melé fui la boŋue mewɔna.” (Rom. 7:14, 15) Esia fia be nu bubu aɖewo li siwo Paulo kpɔ be wonye nu vɔ̃, eye enɔ agbagba dzem be yeaɖu woawo hã dzi. (Xlẽ Romatɔwo 7:21-23.) Mina míawo hã míawɔe nenema ke esi míele agbagba dzem be ‘míaɖo to tso dzi me.’
17. Nu ka tae nèdi be yeanye anukwareɖila?
17 Le kpɔɖeŋu me, bu anukwareɖiɖi fe nyaa ŋu kpɔ. Ehiã be Kristotɔwo katã nanye anukwareɖilawo. (Xlẽ Lododowo 14:5; Efesotɔwo 4:25.) Satana ye nye “aʋatsokafofo.” Eye Anania kple srɔ̃a woku le aʋatsokaka ta. Míedina be míasrɔ̃ ame siawo fe kpɔɖeŋu o, eya ta míefoa asa na aʋatsokaka. (Yoh. 8:44; Dɔw. 5:1-11) Gake nu si anukwareɖiɖi bia katã koe nye ema? Le nyatefe me la, ele be míafe anukwareɖiɖi naɖe ale si gbegbe míekpɔ ŋudzedze ɖe Mawu fe amenuveve ŋui la afia.
18, 19. Nu ka tae anukwareɖiɖi bia nu geɖe wu asafofo na aʋatsokaka ko?
18 Aʋatsokaka fia be ame nagblɔ nya si mele etefe o. Gake anukwareɖiɖi si Yehowa bia tso efe amewo si la yi ŋgɔ wu asafofo na aʋatsokaka ko. Egblɔ na blema Israel-viwo be: “Minɔ kɔkɔe, elabena nye, Yehowa mia Mawu la, mele kɔkɔe.” Eyome egblɔ nu si wòfia be woanɔ kɔkɔe la na wo. Le kpɔɖeŋu me, egblɔ be: “Migafi fi o, migable ame o, eye mia dometɔ aɖeke megaflu ehavi o.” (3 Mose 19:2, 11) Nublanuitɔe la, ame aɖe si ɖoe be yemaka aʋatso gbeɖe o la ate ŋu anye ameblela si flua ame.
19 Le kpɔɖeŋu me, ŋutsu aɖe ate ŋu agblɔ na efe dɔmemegã alo efe dɔwɔhatiwo be yemate ŋu ava dɔme o, alo yeakpã kaba, elabena yele “kɔdzi” yi ge. Gake le nyatefe me la, efe “kɔdziyiyia” koe nye be ele atike aɖe fle ge le atikedzrafe alo ɖeko wòayi efe ɖɔkta gbɔ kpuie aɖaxe fe nɛ. Evɔ susu si koŋ tae mele dɔme nɔ ge o ye nye be edi be yeatso ɖe mɔzɔzɔ aɖe ŋu kaba alo yeakplɔ yefe fomea yewoayi futa. Ele eme be eyi “kɔdzi” ya, gake ɖe nàgblɔ be eɖi anukwarea? Alo ɖe wòble efe dɔmemegã? Ðewohĩ wò susu ayi amebeble fe nuwɔna bubuwo dzi. Ame aɖe ate ŋu able ame kple susu be yeafo asa na tohehe alo atrɔ ame to eme le eya ŋutɔ fe viɖe ta. Togbɔ be amea meka aʋatso ŋutɔŋutɔ o hã, ɖe wòwɔ ɖe Mawu fe se si nye, “Migable ame o” la dzia? Gabu nya si nye, “Mitsɔ miafe ŋutinuwo wɔ kluviwoe na dzɔdzɔenyenye azɔ be mianye ame kɔkɔewo,” si dze le Romatɔwo 6:19 la hã ŋu kpɔ.
20, 21. Ne míekpɔ ŋudzedze ɖe Mawu fe amenuveve la ŋu vavã la, nu bubu kawoe wòle be míafo asa na?
20 Nya lae nye be, ŋudzedzekpɔkpɔ ɖe Mawu fe amenuveve ŋu bia nu geɖe wu asafofo na ahasiwɔwɔ, ahamumu, alo nu vɔ̃ bubu siwo ame aɖewo wɔ le Korinto la ko. Ne míekpɔ ŋudzedze ɖe Mawu fe amenuveve ŋu vavã la, menye gbɔdɔdɔ manɔsenu koe míafo asa na o, ke míadze agbagba be míaɖu mía ɖokui dzi afo asa na modzakaɖeɖe siwo nyɔa gbɔdɔdɔ fe dzodzro ɖe ame me hã. Ne míetsɔ míafe ŋutinuwo wɔ kluviwoe na dzɔdzɔenyenye la, menye ahamumu koe míafo asa na o, ke míakpɔ nyuie be míano aha ʋuu keke ahade mumu ge o. Ate ŋu abia agbagbadzedze geɖe be míafo asa na nuwɔna gbegblẽ mawo; ke hã, míate ŋu aɖu aʋa la dzi.
21 Ele be wòanye míafe taɖodzinu be míafo asa na nu vɔ̃ gãwo kple nu gbegblẽ siwo madze ŋkubiãnya o hã. Mímate ŋu awɔ esia bliboe ya o. Ke hã, ele be míaʋli vevie be míawɔ esia, abe ale si Paulo wɔe ene. Exlɔ̃ nu efe haxɔsetɔwo be: “Migana nu vɔ̃ nanɔ fia ɖum ɖe mia dzi le miafe ŋutilã siwo le kuku ge la me, ale be miawɔ wofe didiwo dzi o.” (Rom. 6:12; 7:18-20) Ne míedzea agbagba be míafo asa na nu vɔ̃ ɖe sia ɖe fomevi la, míaɖee afia be míekpɔ ŋudzedze ɖe Mawu fe amenuveve si wòɖe fia to Kristo dzi la ŋu.
22. Ne míeɖee fia be míekpɔ ŋudzedze ɖe Mawu fe amenuveve ŋu la, yayra kawoe asu mía si?
22 Mawu fe amenuveve la wɔe be etsɔ míafe nu vɔ̃wo ke mí, eye ayi edzi atsɔ anɔ mía kem. Mina míadze agbagba afo asa na nu vɔ̃ siwo amewo buna be womenye ŋkubiãnya o la wɔwɔ atsɔ aɖee afia be míekpɔ ŋudzedze ɖe efe amenuvevea ŋu. Paulo te gbe ɖe tefeɖoɖo si le mía lalam la dzi esi wògblɔ be: “Azɔ esi wona ablɔɖe mi tso nu vɔ̃ me, eye mieva zu Mawu fe kluviwo ta la, kutsetse si kpɔm miele lae nye kɔkɔenyenye, eye le nuwuwu la, miakpɔ agbe mavɔ.”—Rom. 6:22.


text:
Alɔdzedɔwɔfe Kple Tsaɖiɖi Ŋuti Nyatakakawo
Míele kpewòm dzidzɔtɔe be nàva ɖi tsa le míafe alɔdzedɔwɔfewo kple agbalẽtafewo. Kpɔ alɔdzedɔwɔfeawo kple tsaɖiɣiwo.
Cameroon
Les Témoins de Jéhovah du Cameroun
Ancienne Route SONEL
Bonamikano, Bonabéri,
DOUALA
CAMEROON
+237 3339-0250
+237 3339-2101
Tsaɖiɖi
Dzoɖa va se ɖe Fiɖa
Ŋdɔ ga 2 va se ɖe ga 4 miniti 30
Tsaɖiɖia axɔ miniti 30
Nu Ðedzesiwo
Míekpɔa Yehowa Ðasefo 40,000 kple edzivɔ siwo le Cameroon, Gabon kple Equatorial Guinea fe dɔwo dzi. Míeɖoa agbalẽwo ɖe Afrika-dukɔ atɔ̃.


text:
Mele mɔ kpɔm be mava mia gbɔ; gbedonamewo (12, 13)
1 Nye, ame tsitsi* lae le agbalẽ sia ŋlɔm ɖo ɖe afenɔ tiatia la kple viawo, ame siwo melɔ̃ vevie, eye menye nye ɖeɖe ko o, ke ame siwo katã va dze si nyatefe la hã,2 le nyatefe si kpɔtɔ le mía me, si anɔ kpli mí tegbee la ta.3 Amenuveve, nublanuikpɔkpɔ kple ŋutifafa si tso Mawu Fofo la, kple Yesu Kristo, Fofo la fe Vi la gbɔ la, anɔ kpli mí le nyatefe kple lɔlɔ̃ me.4 Dzi dzɔm ŋutɔ esi mekpɔ be viwò aɖewo le zɔzɔm le nyatefe la me,+ abe ale si ko míexɔ sedede tso Fofo la gbɔ ene.5 Eya ta fifia la, mele kuku ɖem na wò, afenɔ, be míalɔ̃ mía nɔewo. (Menye se yeye wònye ŋlɔm mele na wò o, ke boŋ esi le mía si tso gɔmedzedzea me ke la koe.)+6 Eye lɔlɔ̃ lae nye be, míayi edzi azɔ le efe sededewo nu.+ Esiae nye sedede la, abe ale si miesee tso gɔmedzedzea me ene, be miayi edzi azɔ le lɔlɔ̃ me.7 Elabena ameblela geɖewo do go yi xexea me,+ ame siwo meʋua Yesu Kristo me be eva le ŋutilã me o.+ Esiae nye ameblela la kple Kristo fe futɔ la.+8 Mikpɔ mia ɖokui dzi nyuie be nu si míewɔ dɔ kpɔ la nagabu ɖe mi o, ke boŋ be miaxɔ fetu blibo la.+9 Ame sia ame si ʋlina be yeayi ŋgɔ, gake melina ɖe Kristo la fe nufiafia me o la, mexɔ Mawu o.+ Ame si nɔa nufiafia sia me la, eyae nye ame si xɔ Fofo la kple Vi la siaa.+10 Ne ame aɖe va mia gbɔ eye metsɔ nufiafia sia vɛ o la, migaxɔe ɖe miafe afe me+ alo ado gbe nɛ kura o.11 Elabena ame si do gbe nɛ la kpɔ gome kplii le efe dɔwɔwɔ vɔ̃ɖiawo me.12 Togbɔ be nya geɖewo li maŋlɔ na mi hã la, nyemedi be mazã agbalẽ kple agbalẽŋlɔtsi atsɔ aŋlɔe o, ke mele mɔ kpɔm be mava mia gbɔ ahafo nu kpli mi ŋkume kple ŋkume, ale be miakpɔ dzidzɔ wòade edefe.13 Nɔviwònyɔnu si nye ame tiatia la fe viwo do gbe na wò.


text:
Yawoɖa, January 11
Kpɔ ɖa! Mele nuwo katã wɔm yeyee. . . . Ŋlɔe, elabena nya siawo nye nyatefenyawo kple nya vavãwo.—Nyaɖ. 21:5.
Esi nuwuwua le ɖoɖom la, fifia ye nye ɣeyiɣi si wòle be míazã ɖe Fiaɖufe ŋuti nya nyuia gbɔgblɔ ŋu! (Marko 13:10) Enye nyatefe matrɔmatrɔ be, nya nyuia nye Yehowa fe amenuvevenunana. Ele be nyatefenya sia nanɔ susu me na mí ne míele gbefã ɖem. Taɖodzinu si tae míeɖea gbefãe nye be míakafu Yehowa. Míate ŋu awɔ esia ne míena amewo nya be, Yehowa fe amenuveve tae xexe yeyea kple eme yayra siwo katã ŋugbe wòdo asu mía si ɖo. Ne míele ɖase ɖim na amewo la, ele be míaɖe eme na wo be tafevɔsa la aɖe vi na amegbetɔwo bliboe eye woava de blibo mlɔeba le Kristo fe Fiaɖufea fe dziɖuɖu te. Biblia gblɔ be: “Woaɖe nuwɔwɔ la ŋutɔ hã tso gbegblẽ fe kluvinyenye la me, eye wòakpɔ Mawu fe viwo fe ŋutikɔkɔe fe ablɔɖe la.” (Rom. 8:21) Yehowa fe amenuveve koe ana esia nava eme. w16.07 4:17-19
Fiɖa, January 12
Srɔ̃ŋutsu netsɔ nu si srɔ̃a dze na la nɛ, eye srɔ̃nyɔnu hã newɔ nenema ke na srɔ̃a.—1 Kor. 7:3.
Biblia megblɔ lɔlɔ̃wɔwɔ si tɔgbi sɔ na srɔ̃tɔwo alo afi si woawɔe ase ɖo o, gake efo nu tso lɔlɔ̃ɖeɖefia ŋu. (Haw. 1:2; 2:6) Eya ta esɔ be atsu kple asi Kristotɔwo nado vivi ɖe wo nɔewo ŋu. Ne míelɔ̃ Mawu kple mía havi vevie la, míaɖe mɔ gbeɖe be naneke nagblẽ míafe srɔ̃ɖeɖe me o. Nuwo tɔtɔ le srɔ̃ɖeɖe aɖewo me, alo wo me gblẽ gɔ̃ hã, le esi srɔ̃tɔ ɖeka tsɔ amamaɖeɖenuwɔnawo kpɔkpɔ ɖo dɔe ta. Ne nu mawo kpɔkpɔ alo gbɔdɔdɔ le srɔ̃ɖeɖea godo fe dzodzro aɖe ge ɖe mía me la, ele be míahoe kple ke kaba ŋutɔ. Ahiãmoɖoɖo na ame si menye srɔ̃wò o menyo o, eye mefia lɔlɔ̃ o, ele be ame si wɔa esia nadzudzɔ. Ne ele ŋkudzi na mí be Mawu nya míafe susu kple nuwɔna ɖe sia ɖe la, afoe ɖe mía nu míawɔ nu si dzea eŋu eye míanɔ agbe dzadzɛ.—Mat. 5:27, 28; Heb. 4:13. w16.08 2:7-9
Memleɖa, January 13
Míedzudzɔ gbedodoɖa ɖe mia ta kpɔ o, eye míele kukuɖeɖe dzi be, [Mawu fe] lɔlɔ̃nu ŋuti sidzedze vavãtɔ la nayɔ mi fũu.—Kol. 1:9.
Sidzedze vavãtɔ akpe ɖe Kolose Kristotɔwo ŋu be ‘woazɔ ale si dze Yehowa ale be woadze eŋu bliboe.’ Ana hã be ‘woayi edzi anɔ ku tsem le dɔ nyui sia dɔ nyui wɔwɔ me,’ vevietɔ le nya nyuia gbɔgblɔ me. (Kol. 1:10) Hafi ame nate ŋu asubɔ Yehowa nyuie la, ele be wòanɔ Biblia srɔ̃m edziedzi. Anyo be míakpe ɖe Biblia nusrɔ̃viwo ŋu be woase eme nenema. Gawu la, ele be míawo ŋutɔwo míakpɔ esia wɔwɔ fe vevienyenye adze sii. Le nyatefe me la, ele be Biblia sɔsrɔ̃ fe ɖoɖo nyui nanɔ míawo ŋutɔwo hã si. Eya ta bia ɖokuiwò be, ‘Ne afemenɔla fe nyaŋuɖoɖo tsi tre ɖe Biblia fe nufiafiawo ŋu alo ebia nya sesẽ aɖewo la, ɖe metea ŋu zãa Biblia tsɔ ɖoa eŋua?’ Ne míegblɔa viɖe siwo kpɔm míele tso míafe ɖokuisi Biblia sɔsrɔ̃ me na amewo la, ate ŋu aʋã wo be woado vevie Ŋɔŋlɔawo sɔsrɔ̃ be wòaɖe vi na woawo hã. w16.08 4:3, 4


text: 2 Ke hã, nɔviwo, le mía Afetɔ Yesu Kristo fe anyinɔnɔ kpakple mía nu fofofu ɖe egbɔ ŋuti la, míele kuku ɖem na mi,2 be miagana woaʋuʋu mi kaba tso miafe tamesusu me o, eye miagana woatɔtɔ mi to nya siwo tso gbɔgbɔ me alo numenya aɖe alo agbalẽ aɖe, si adze abe mía gbɔ wòtso ene la dzi, be Yehowa fe ŋkeke la ɖo vɔ o.3 Migana ame aɖeke nable mi le mɔ aɖeke nu o, elabena ŋkeke ma mava o, negbe ɖeko xɔsegbegbe la va gbã, eye woɖe sedzimawɔla, si nye tsɔtsrɔ̃vi, la fia hafi.4 Tsitretsiɖeŋulae wònye, eye wòdoa eɖokui ɖe dzi ɖe ame sia ame si woyɔna be “mawu” alo nu si wosubɔna la ŋu, eye ale wònɔ anyi ɖe Mawu fe gbedoxɔ me, hele eɖokui fiam le dutofo be mawu yenye.5 Ðe mieɖo ŋkui be, esime menɔ mia gbɔ la, melɔ̃a nya siawo gbɔgblɔ na mi oa?6 Eye azɔ mienya mɔxenu la, bene woaɖee afia le ye ŋutɔ fe ɣeyiɣi la dzi.7 Nyatefee, sedzimawɔmawɔ sia fe nya ɣaɣla la le dɔ dzi xoxo; gake akpɔtɔ anye nya ɣaɣla, va se ɖe esime ame si nye mɔxenu fifia la dzo le mɔa dzi hafi.8 Eye ekema woaɖe sedzimawɔla la ɖe go, ame si Afetɔ Yesu atsɔ efe numegbɔgbɔ aɖe ɖa, eye wòato efe anyinɔnɔ fe ɖeɖe fia la dzi ana wòazu nu gbɔlo.9 Gake sedzimawɔla la fe anyinɔnɔ la to Satana fe dɔwɔwɔ dzi, le ŋusẽdɔwɔwɔ kple amebeble fe dzesiwo kple nukunuwo,10 kpakple madzɔmadzɔnyenye fe beble ɖe sia ɖe me, wònye tefeɖoɖo na ame siwo le tsɔtsrɔ̃m la, elabena womexɔ nyatefe la fe lɔlɔ̃ la, ne woakpɔ ɖeɖe o.11 Esia tae Mawu ɖe mɔ vodada kpɔ ŋusẽ ɖe wo dzi, bene woaxɔ aʋatsokaka la dzi ase,12 bene woadrɔ̃ ʋɔnu wo katã le esi womexɔ nyatefe la dzi se o, ke boŋ wokpɔ dzidzɔ ɖe madzɔmadzɔnyenye ŋu, la ta.13 Ke hã, nɔviwo, mi nɔvi siwo Yehowa lɔ̃, agba le mía dzi be míada akpe na Mawu ɣesiaɣi ɖe mia ta, elabena Mawu tia mi tso gɔmedzedzea me ke hena ɖeɖekpɔkpɔ, to gbɔgbɔ la tsɔtsɔ kɔ mia ŋu kple miafe nyatefe la dzi xɔxɔse me.14 Nu sia tututu tae wòyɔ mi to nya nyui si míegblɔna la dzi, bene mía Afetɔ Yesu Kristo fe ŋutikɔkɔe la nasu mia si.15 Eya ta nɔviwo, minɔ tsitre sesĩe, eye milé nu siwo míefia mi, eɖanye to numenya alo agbalẽ aɖe si tso mía gbɔ dzi o, la me ɖe asi.16 Gawu la, mía Afetɔ Yesu Kristo ŋutɔ kple Mawu, mía Fofo, ame si lɔ̃ mí, eye wòna akɔfafa mavɔ kple mɔkpɔkpɔ nyui to amenuveve dzi la,17 nafa akɔ na miafe dziwo, eye wòana mianɔ te sesĩe le dɔ kple nya nyui ɖe sia ɖe me.


text: 36 “Amegbetɔvi, gblɔ nya ɖi ɖe Israel towo ŋu be: ‘Oo, Israel fe towo, mise Yehowa fe nya.2 Ale Afetɔ Dziɖulagã Yehowa gblɔe nye esi: “Futɔ la gblɔ le mia ŋu be, ‘Ehɛ̃! Togbɛ siwo li tso blema ke la zu mía tɔ!’”’+3 “Eya ta gblɔ nya ɖi be, ‘Ale Afetɔ Dziɖulagã Yehowa gblɔe nye esi: “Esi wowɔ mi afedoe hedze mia dzi le goawo katã me be miazu dukɔ susɔeawo tɔ, eye amewo le nu fom le mia ŋu hele aɖeɖi fom mi ta la,+4 eya ta Oo, Israel towo, mise Afetɔ Dziɖulagã Yehowa fe nya! Ale Afetɔ Dziɖulagã Yehowa gblɔ na towo kple togbɛwo, tɔʋuwo kple baliwo, na du gbagbã siwo zu afedo,+ kple du fuflu siwo zu nuhaha kple alɔmeɖenu na dukɔ siwo fo xlã wo godoo la me tɔ susɔewoe nye esi;+5 Afetɔ Dziɖulagã Yehowa be: ‘Nye ŋuʋaʋã+ fe dzobibi mee mafo nu atsi tre ɖe dukɔ susɔeawo kple Edom blibo la ŋu le, wo ame siwo le aseye tsom hele alɔme ɖem*+ be nye anyigba la zu yewo tɔ, efe lãnyife su yewo si eye wòzu nuhaha na yewo.’”’+6 “Eya ta gblɔ nya ɖi ɖe Israel-nyigba ŋu, eye nàgblɔ na towo kple togbɛwo, tɔʋuwo kple baliwo be, ‘Ale Afetɔ Dziɖulagã Yehowa gblɔe nye esi: “Kpɔ ɖa, mafo nu le nye ŋuʋaʋã kple nye dziku me, elabena miekpe fu le dukɔwo fe vlodoame ta.”’+7 “Eya ta ale Afetɔ Dziɖulagã Yehowa gblɔe nye esi: ‘Mekɔ nye asi dzi ka atam be dukɔ siwo fo xlã mi la ŋutɔwoe aɖu ŋukpe.+8 Ke mi Israel towo ya, miaɖe alɔ nyuie ahatse ku na nye dukɔ Israel,+ elabena wofe gbɔgbɔɣi tu afe.9 Elabena meli kpli mi, matrɔ ɖe mia ŋu, eye woade agble ahafã nu ɖe mia dzi.10 Mana wò amewo nasɔ gbɔ ɖe edzi, Israel fe afe blibo la katã asɔ gbɔ; mana amewo nanɔ duawo me,+ eye woagbugbɔ gli gbagbãwo aɖo.+11 Ɛ̃, mana amegbetɔwo kple lãhawo+ nasɔ gbɔ ɖe mia dzi; woasɔ gbɔ, eye woadzi ɖe edzi; mana amewo nanɔ mia dzi abe tsã ene,+ eye mana eme nanyo na mi wu tsã;+ ne miadze sii be, nyee nye Yehowa.+12 Mana amewo, ɛ̃, nye dukɔ Israel, nazɔ mia dzi, eye woaxɔ mi miazu wo tɔ.+ Miazu wofe domenyinu, eye miagawɔ wo vimanɔsitɔwo azɔ gbeɖe o.’”+13 “Ale Afetɔ Dziɖulagã Yehowa gblɔe nye esi: ‘Esi wole gbɔgblɔm na mi be, “Ènye anyigba si ɖua amelã eye nèwua wò dukɔmeviwo” la,’14 ‘eya ta màgaɖu amelã azɔ o, eye màgawu wò dukɔmeviwo azɔ o,’ Afetɔ Dziɖulagã Yehowa ye gblɔe.15 ‘Nyemagana dukɔwo nagblɔ gbɔɖiamenyawo ɖe ŋuwò loo alo ana amewo nado ŋukpe wò azɔ o,+ eye wò hã màgana wò dukɔ la nadze anyi azɔ o,’ Afetɔ Dziɖulagã Yehowa ye gblɔe.”16 Eye Yehowa fe gbe gava nam be:17 “Amegbetɔvi, esi Israel fe afe la nɔ wofe anyigba dzi la, wotsɔ wofe zɔzɔme kple wofe nuwɔnawo fo ɖii.+ Wofe zɔzɔme le abe asiɖoanyiɣi fe makɔmakɔnyenye ene le ŋkunyeme.+18 Eye metrɔ nye dziku fo ɖe wo dzi le ʋu si wokɔ ɖe anyigbaa dzi la ta,+ le esi wotsɔ wofe legba nyɔŋuwo* gblẽ kɔ ɖo na anyigba la ta.+19 Eya ta mekaka wo ɖe dukɔwo dome eye meka wo hlẽ ɖe anyigbawo dzi.+ Wofe zɔzɔme kple wofe nuwɔnawo nue medrɔ̃ ʋɔnu wo ɖo.20 Ke esi wova ɖo dukɔwo dome la, amewo fo ɖi nye ŋkɔ kɔkɔe la+ esi wogblɔ le wo ŋu be: ‘Yehowa fe amewoe ame siawo nye, gake eva hiã be woaʋu adzo le efe anyigba dzi.’21 Le esia ta matsi dzi ɖe nye ŋkɔ kɔkɔe si Israel-viwo fo ɖii le dukɔ siwo me woyi la ŋu.”+22 “Eya ta gblɔ na Israel fe afe la be, ‘Ale Afetɔ Dziɖulagã Yehowa gblɔe nye esi: “Oo Israel fe afe, menye miawo tae mele ewɔm ɖo o, ke boŋ nye ŋkɔ kɔkɔe, si miefo ɖii le dukɔ siwo me mieyi la tae.”’+23 ‘Makɔ nye ŋkɔ gã+ si miefo ɖii le dukɔwo dome, ɛ̃, ŋkɔ si miawo miefo ɖii le wo dome la ŋuti; eye ne mekɔ ɖokuinye ŋu le mia dome le wo ŋkume la, ekema dukɔwo adze sii be nyee nye Yehowa,’+ Afetɔ Dziɖulagã Yehowa ye gblɔe.24 ‘Makplɔ mi tso dukɔwo dome, eye mafo mia nu fu tso anyigbawo katã dzi ahakplɔ mi ava miafe anyigba dzi.+25 Mahlẽ tsi dzadzɛ ɖe mia ŋu, ne mia ŋu nakɔ;+ makɔ mia ŋu tso miafe nuwɔna makɔmakɔwo+ katã kple miafe legba nyɔŋuwo katã me.+26 Mana dzi yeye mi,+ eye made gbɔgbɔ yeye mia me.+ Maɖe kpedzi la le mia me,+ eye mana lãkusidzi* mi.27 Made nye gbɔgbɔ mia me, mana miazɔ ɖe nye sewo nu,+ eye miawɔ nye ʋɔnudrɔ̃ɖoɖowo dzi ahalé wo me ɖe asi.28 Ekema mianɔ anyigba si metsɔ na mia tɔgbuiwo la dzi, mianye nye dukɔ, eye manye mia Mawu.’+29 “‘Maɖe mi tso miafe nuwɔna makɔmakɔwo katã me, mana nuku nado, mana wòabɔ, eye nyemagana dɔ nawu mi azɔ o.+30 Mana atikutsetse kple agblemenukuwo nabɔ, ale be miagaɖu ŋukpe le dukɔwo dome le dɔwuame ta azɔ o.+31 Ekema miaɖo ŋku miafe mɔ vɔ̃wo kple miafe nuwɔna gbegblẽwo dzi, eye miafe nu anyɔ ŋu na miawo ŋutɔwo le miafe vodadawo kple miafe nuwɔna nyɔŋuwo ta.+32 Gake esia nenɔ nyanya na mi be, menye miawo tae mele ewɔm ɖo o,’+ Afetɔ Dziɖulagã Yehowa ye gblɔe. ‘Oo, Israel fe afe, ŋu nekpe mi, eye miade mo to le miafe zɔzɔme ta.’33 “Ale Afetɔ Dziɖulagã Yehowa gblɔe nye esi: ‘Gbe si gbe makɔ mia ŋu tso miafe vodadawo katã me la, mana ame nanɔ duawo me,+ eye woagbugbɔ du gbagbãwo atso.+34 Woagade agble ɖe anyigba si zu gbegbe le ame siwo katã tsoa eme va yina ŋkume la dzi ake.35 Eye amewo agblɔ be, “Anyigba si nye gbegbe tsã la, zu abe Eden bɔ ene,+ eye du siwo wotsrɔ̃, siwo zu afedo, eye wogbã wo fu anyi tsã la, zu du sesẽwo kple amenɔfewo.”+36 Eye dukɔ siwo susɔ, siwo fo xlã mi godoo la adze sii be nye, Yehowa, ŋutɔe gbugbɔ tu nu siwo wogbã fu anyi la, eye mede agble ɖe anyigba si nye gbegbe la dzi. Nye, Yehowa, ŋutɔe fo nu, eye mewɔ edzi hã.’+37 “Ale Afetɔ Dziɖulagã Yehowa gblɔe nye esi: ‘Nu si magana Israel fe afe la nadi be mawɔ na yewo lae nye esi: Mana wofe amewo nasɔ gbɔ kpaŋkpaŋ abe alẽha ene.38 Ale si ame kɔkɔewo fe ha gã la nɔna, ale si Yerusalem fe lãha nɔna* le efe ŋkekenyuiɖuɣiwo la,+ nenemae amewo ade hae le du siwo zu afedo tsã la me;+ ne woadze sii be, nyee nye Yehowa.’”


text:
Tafe La—‘Nunana Blibo’ Wònye Tso Fofo La Gbɔ
“Nunana nyuiwo katã kple nunana blibowo katã tso . . . Fofo la gbɔ.”—YAK. 1:17.
HADZIDZI: 148, 109
1. Yayra kawoe ate ŋu asu amegbetɔwo si le tafe la ta?
YESU Kristo fe tafevɔsaa wɔe be yayra geɖewo ate ŋu asu amegbetɔwo si. Tafea ʋu mɔnukpɔkpɔ ɖi na Adam fe dzidzimevi siwo katã lɔ̃ dzɔdzɔenyenye la be woava zu Mawu fe fomea me tɔwo mlɔeba. Tafea ʋu mɔnukpɔkpɔ ɖi na mí hã be míava nɔ agbe le dzidzɔ me tegbee. Ke hã, menye yayra siwo amegbetɔ toɖolawo akpɔ le etsɔme la koe nye viɖe siwo tafea he vɛ o. Ale si Yesu lɔ̃ faa lé Yehowa fe dzidzenu dzɔdzɔeawo me ɖe asi va se ɖe ku me la kpɔ nya vevi aɖe si ka ame siwo le dzifo kple anyigba dzi hã gbɔ.—Heb. 1:8, 9.
2. (a) Nya vevi siwo ka dzifo kple anyigba dzi tɔwo katã kawo ŋue Yesu fo nu tsoe le efe kpɔɖeŋugbedodoɖaa me? (Kpɔ nɔnɔmetata si le nyati sia fe gɔmedzedze.) (b) Nu kawo mee míadzro le nyati sia me?
2 Ƒe eve aɖewo do ŋgɔ hafi Yesu natsɔ efe agbe ana wòanye tafe ɖe mía ta la, efia efe nusrɔ̃lawo be woado gbe ɖa be: “Mía Fofo si le dzifowo, wò ŋkɔ ŋuti nakɔ. Wò Fiaɖufe nava. Wò lɔlɔ̃nu nava eme le anyigba dzi abe ale si wòle le dzifo ene.” (Mat. 6:9, 10) Be míade asixɔxɔ tafea ŋu geɖe wu la, na míadzro ale si wòana woakɔ Mawu fe ŋkɔ ŋuti, ale si wòdo fome kple Mawu Fiaɖufea fe dziɖuɖu kple ale si wòana Mawu fe tameɖoɖo nava eme la me.
“WÒ ŊKƆ ŊUTI NAKƆ”
3. Nu kae gɔmesese si le Yehowa fe ŋkɔa ŋu lɔ ɖe eme, eye aleke Satana gblẽ ŋkɔ kɔkɔe ma ŋu?
3 Mawu fe ŋkɔa ŋuti kɔkɔ ye nye nu gbãtɔ si ŋu Yesu fo nu tsoe le efe kpɔɖeŋugbedodoɖaa me. Gɔmesese si le Yehowa fe ŋkɔa ŋu la ku ɖe nu siwo katã efe gãnyenye, ŋutikɔkɔe kple kɔkɔenyenye lɔ ɖe eme ŋu. Le Yesu fe gbedodoɖa bubu me la, eyɔ Yehowa be “Fofo kɔkɔe.” (Yoh. 17:11) Esi wònye be Yehowa le kɔkɔe ta la, se kple mɔfiame siwo katã tso eyama gbɔ la le kɔkɔe. Togbɔ be ele alea hã la, Satana tɔ gbe gome si le Mawu si be wòana mɔfiame amegbetɔwo la ayetɔe le Eden-bɔa me. Esi Satana ka aʋatso ɖe Yehowa si la, egblẽ Mawu fe ŋkɔ kɔkɔe la ŋu.—1 Mose 3:1-5.
4. Akpa kae Yesu wɔ le Mawu fe ŋkɔa ŋuti kɔkɔ me?
4 Gake Yesu ya lɔ̃ Yehowa fe ŋkɔa vevie. (Yoh. 17:25, 26) Yesu wɔ akpa vevi aɖe le Mawu fe ŋkɔa ŋuti kɔkɔ me. (Xlẽ Psalmo 40:8-10.) Esi Yesu wɔ nutefe na Mawu bliboe esime wònɔ anyigba dzi la, eto esia me ɖee fia be se siwo katã Yehowa de la le etefe eye míawo ŋutɔwo míafe nyonyo tae wòde se mawo ɖo. Esi Satana na Yesu se veve helĩhelĩ yi ɖe ku me gɔ̃ hã la, Yesu wɔ nutefe na Fofoa si le dzifo la bliboe. Esi Yesu wɔ nutefe alea ta la, eɖee fia be amegbetɔ deblibo ate ŋu awɔ Mawu fe se dzɔdzɔeawo dzi pɛpɛpɛ.
5. Akpa kae míate ŋu awɔ le Mawu fe ŋkɔa ŋuti kɔkɔ me?
5 Aleke míate ŋu aɖee afia be míelɔ̃ Yehowa fe ŋkɔa? Míafe agbenɔnɔe aɖee afia. Yehowa di tso mía si be míanɔ kɔkɔe. (Xlẽ 1 Petro 1:15, 16.) Esia fia be Yehowa ɖeɖe koe wòle be míasubɔ eye míaɖo toe tso dzi blibo me. Ne wole mía yome tim gɔ̃ hã la, míewɔa míafe ŋutete katã be míanɔ agbe ɖe Mawu fe se kple mɔfiame dzɔdzɔeawo nu. Ne míewɔa nu si le etefe la, míenana míafe kekeli klẽna eye enyea ŋutikɔkɔe na Yehowa fe ŋkɔa. (Mat. 5:14-16) Esi míenye dukɔ kɔkɔe ta la, míetoa míafe agbenɔnɔ dzi ɖenɛ fiana be Yehowa fe sewo nyo eye Satana fe nutsotsowo nye alakpa. Esi míede blibo o ta la, mí katã míedaa vo, eya ta ne edzɔ alea la, míetrɔa dzi me eye míeɖea asi le nuwɔna siwo doa vlo Yehowa fe ŋkɔa ŋu.—Ps. 79:9.
6. Togbɔ be míenye ame madeblibowo hã la, nu ka tae Yehowa ate ŋu abu mí abe ame dzɔdzɔewo ene?
6 Kristo fe vɔsa la wɔe be Yehowa tsɔa ame siwo xɔ tafea dzi se la fe nu vɔ̃wo kea wo. Exɔa ame siwo ɖe adzɔgbe nɛ la be woanye ye subɔlawo. Yehowa bua Kristotɔ amesiaminawo ame dzɔdzɔewo kpakple viawoe, eye wòbua ‘alẽ bubuawo’ abe ame dzɔdzɔe siwo nye xɔlɔ̃awo ene. (Yoh. 10:16; Rom. 5:1, 2; Yak. 2:21-25) Eya ta, fifia gɔ̃ hã la, tafe la wɔe be tenɔnɔ dzɔdzɔe su mía si le mía Fofo la ŋkume, eye wòwɔe hã be míekpɔa gome le efe ŋkɔa ŋuti kɔkɔ me.
“WÒ FIAÐUƑE NAVA”
7. Yayra kawoe tafe la wɔe be míate ŋu akpɔ le Fiaɖufea fe dziɖuɖu te?
7 Nu evelia si dzi Yesu he susu yi le efe kpɔɖeŋugbedodoɖaa mee nye: “Wò Fiaɖufe nava.” Kadodo kae le tafe la kple Mawu Fiaɖufea dome? Tafe lae wɔe be wote ŋu fo ame 144,000 siwo anye fiawo kple nunɔlawo akpe ɖe Kristo ŋu le dzifo la nu fu. (Nyaɖ. 5:9, 10; 14:1) Yesu kple efe hatidziɖulawo, siwo fo fu nye Mawu Fiaɖufea, awɔ tafe la ŋu dɔ na amegbetɔ toɖolawo le fe akpe ɖeka la me. Woatrɔ anyigbaa wòazu paradiso, eye woakpe ɖe amegbetɔ wɔnutefewo katã ŋu ʋɛʋɛʋɛ woade blibo, ale be ɖekawɔwɔ blibo nava nɔ Mawu fe fomea fe akpa si le dzifo kple akpa si le anyigba dzi la dome. (Nyaɖ. 5:13; 20:6) Yesu agbã ta na da la, eye wòaɖe nu gbegblẽ siwo Satana fe aglãdzedzea he vɛ la dometɔ ɖe sia ɖe ɖa.—1 Mose 3:15.
8. (a) Aleke Yesu kpe ɖe efe nusrɔ̃lawo ŋu wokpɔ ale si gbegbe Mawu Fiaɖufea le vevie? (b) Aleke míeɖenɛ fiana egbea be míede Fiaɖufea dzi?
8 Esi Yesu nɔ anyigba dzi la, ekpe ɖe efe nusrɔ̃lawo ŋu wokpɔ ale si gbegbe Mawu Fiaɖufea le vevie la dze sii. Le Yesu fe nyɔnyrɔxɔxɔ vɔ megbe teti la, eɖe gbefã “Mawu Fiaɖufe ŋuti nya nyui la” yi didife ke. (Luka 4:43) Le Yesu fe nya mamlɛtɔ siwo wògblɔ na efe nusrɔ̃lawo hafi yi dzifo me la, ede se na wo be woaɖi ɖase tso ye ŋu “va se ɖe anyigba fe sefe ke.” (Dɔw. 1:6-8) Fiaɖufegbefãɖeɖedɔa awɔe be mɔnukpɔkpɔ nasu anyigbadzinɔlawo katã si woasrɔ̃ nu tso tafe la ŋu, ale be woanye Mawu Fiaɖufea teviwo. Egbea, míeɖenɛ fiana be míele Fiaɖufea fe akpa dzi ne míekpea asi ɖe Kristo nɔvi siwo le anyigba dzi la ŋu be woawɔ dɔ si wode asi na wo be woaɖe gbefã Fiaɖufe ŋuti nya nyuia le anyigba bliboa dzi.—Mat. 24:14; 25:40.
“WÒ LƆLƆ̃NU NAVA EME”
9. Nu ka tae míate ŋu aka ɖe edzi be Yehowa ana tame si wòɖo ɖe amegbetɔwo ŋu la nava eme?
9 Nu kae Yesu wɔnɛ esi wògagblɔ le efe kpɔɖeŋugbedodoɖaa me be: “Wò lɔlɔ̃nu nava eme”? Yehowae nye Wɔla la. Ne egblɔ be nane nava eme la, ɖeko wòle abe ɖe wòva eme xoxo ene. (Yes. 55:11) Maɖe mɔ Satana fe aglãdzedzea nawɔe be tame si yeɖo ɖe amegbetɔwo ŋu la nado kpo emevava o. Tso gɔmedzedzea ke la, Yehowa fe didie nye be anyigba dzi nayɔ kple Adam kple Xawa fe dzidzimevi deblibowo. (1 Mose 1:28) Ne ɖe Adam kple Xawa ku vi madzimadzii la, anye ne tame si Mawu ɖo be anyigba dzi nayɔ kple wofe dzidzimeviwo la mava eme o. Eya ta, esi Adam kple Xawa wɔ nu vɔ̃ megbe la, Yehowa ɖe mɔ na wo be woadzi viwo. Mawu to tafea dzi na mɔnukpɔkpɔ ame siwo katã xɔ tafea dzi se la be woade blibo eye woanɔ agbe tegbee. Yehowa lɔ̃ amegbetɔwo, eye efe didie nye be amegbetɔ toɖolawo nase vivi le agbe me abe ale si yeɖoe ene.
10. Aleke tafea aɖe vi na ame siwo ku?
10 Ke ame miliɔn gbogbo siwo ku evɔ mɔnukpɔkpɔ mesu wo si wonya Yehowa hesubɔe o hã ɖe? Tafe la wɔe be woate ŋu afɔ ame siwo ku la ɖe tsitre. Mía Fofo lɔ̃ame si le dzifo la afɔ wo ɖe tsitre ahana mɔnukpɔkpɔ wo be woasrɔ̃ nu tso efe tameɖoɖo ŋu ale be woakpɔ agbe mavɔ. (Dɔw. 24:15) Yehowa di be amegbetɔwo nanɔ agbe, ke menye be woaku o. Esi Yehowa nye Agbedzɔfe ta la, anye ame siwo katã woafɔ ɖe tsitre la Fofo. (Ps. 36:9) Eya ta, aleke gbegbe wòsɔe nye esi be Yesu fia mí be míado gbe ɖa agblɔ be: “Mía Fofo si le dzifowo”! (Mat. 6:9) Yehowa na ŋusẽ Yesu be wòawɔ akpa vevi aɖe le ame siwo ku la fɔfɔ me. (Yoh. 6:40, 44) Yesu si nye “tsitretsitsi la kple agbe la” afɔ ame siwo ku la ɖe tsitre le Paradisoa me.—Yoh. 11:25.
11. Nu kae nye Mawu fe lɔlɔ̃nu na “ameha gã” la?
11 Menye ame ʋɛ aɖewo koe Yehowa fe dɔmenyonyo la aɖe vi na o, elabe Yesu gblɔ be: “Ame sia ame si wɔa Mawu fe lɔlɔ̃nu la, eyae nye nɔvinyeŋutsu kple nɔvinyenyɔnu kpakple danye.” (Marko 3:35) Mawu fe lɔlɔ̃nue nye be “ameha gã” aɖe si xexlẽme meli na o, siwo tso dukɔ sia dukɔ, to sia to kple gbegbɔgblɔ sia gbegbɔgblɔ me nava nye ye subɔlawo. Ame siwo xɔ Kristo fe tafevɔsaa dzi se hewɔa Mawu fe lɔlɔ̃nu la ado ɣli agblɔ be: “Míafe xɔname tso mía Mawu, ame si bɔbɔ nɔ fiazikpui la dzi kple Alẽvi la gbɔ.”—Nyaɖ. 7:9, 10.
12. Aleke tame si Yehowa ɖo ɖe amegbetɔ toɖolawo ŋu la dze fãa le kpɔɖeŋugbedodoɖaa me?
12 Tame si Yehowa ɖo ɖe amegbetɔ toɖolawo ŋu la dze fãa le nu siwo Yesu fia mí le kpɔɖeŋugbedodoɖaa me be míabia la me. Le ɖekawɔwɔ me kple gbedodoɖa ma la, míedi be míawɔ nu sia nu si míate ŋui akɔ Yehowa fe ŋkɔa ŋu ahade bubu eŋu. (Yes. 8:13) Yesu fe ŋkɔa gɔmee nye “Yehowa Nye Xɔname,” eye ɖeɖe si míakpɔ to tafea dzi la anye bubu kple kafukafu na Yehowa fe ŋkɔa. Woato Mawu Fiaɖufea dzi awɔ tafe la fe viɖewo ŋu dɔ na amegbetɔ toɖolawo. Vavãe, kpɔɖeŋugbedodoɖaa ka ɖe edzi na mí be naneke mate ŋu awɔe be Mawu fe lɔlɔ̃nu nado kpo emevava o.—Ps. 135:6; Yes. 46:9, 10.
ÐEE FIA BE YEKPƆ ŊUDZEDZE ÐE TAFE LA ŊU
13. Nu kae míafe nyɔnyrɔxɔxɔ ɖena fiana?
13 Mɔ vevi aɖe si dzi míato aɖee afia be míekpɔ ŋudzedze ɖe tafea ŋue nye be míana ale si míexɔ tafea dzi se la naʋã mí míaɖe adzɔgbe na Yehowa ahaxɔ nyɔnyrɔ. Míafe nyɔnyrɔxɔxɔ ɖenɛ fiana be “Yehowa tɔe míenye.” (Rom. 14:8) Ne míexɔ nyɔnyrɔ la, enye kukuɖeɖe na Mawu be wòana dzitsinya nyui nanɔ mía si. (1 Pet. 3:21) Yehowa lɔ̃na ɖe míafe biabiaa dzi hekɔa mía ŋu to Kristo fe vɔsaa fe ʋu si klɔa nu vɔ̃wo ɖa la dzi. Míeka ɖe edzi bliboe be ana nu siwo katã fe ŋugbe wòdo be yeana mí la nasu mía si.—Rom. 8:32.
14. Nu ka tae wode se na mí be míalɔ̃ mía haviwo?
14 Mɔ bubu ka dzie míegaɖenɛ fiana le be míekpɔ ŋudzedze ɖe tafe la ŋu? Esi wònye be lɔlɔ̃e ʋãa Yehowa wòwɔa nu sia nu ta la, efe lɔlɔ̃nue nye be lɔlɔ̃ nanye ye subɔlawo katã fe nɔnɔme vevitɔ. (1 Yoh. 4:8-11) Ne míelɔ̃a mía havi la, míeɖenɛ fiana be míedi be míanye ‘mía Fofo si le dzifowo la fe viwo.’ (Mat. 5:43-48) Sedede gãtɔ kple gbãtɔe nye be míalɔ̃ Yehowa, eye esi kplɔe ɖoe nye be míalɔ̃ mía havi. (Mat. 22:37-40) Mɔ vevi aɖe si dzi míetona wɔa havilɔlɔ̃ fe sededea dzie nye gbefãɖeɖe Mawu Fiaɖufe ŋuti nya nyuia. Ne míelɔ̃a mía havi amegbetɔwo la, míeɖea Mawu fe ŋutikɔkɔe fiana. Le nyatefe me la, ne míewɔa sedede si nye be míalɔ̃ amewo, vevietɔ mía nɔvi Kristotɔwo dzi la, lɔlɔ̃ na Mawu ‘dea blibo le mía me.’—1 Yoh. 4:12, 20.
TAFE LA NANA ‘MÍEKPƆA DZIDZEMEƔIWO’ TSO YEHOWA GBƆ
15. (a) Aleke Yehowa le mía yram egbea? (b) Yayra kawoe míakpɔ le etsɔme?
15 Mɔnukpɔkpɔa le ʋuʋu ɖi be ne míexɔ tafea dzi se la, Yehowa atsɔ míafe nu vɔ̃wo ake mí keŋkeŋ. Mawu fe Nya la ka ɖe edzi na mí be ate ŋu ‘atutu míafe nu vɔ̃wo ɖa.’ (Xlẽ Dɔwɔwɔwo 3:19-21.) Abe ale si míedzro eme va yi enea, le tafea ta la, Yehowa xɔ esubɔla siwo wotsɔ gbɔgbɔ si ami na la wozu viawo. (Rom. 8:15-17) Ele ‘alẽ bubuawo’ me tɔwo hã kpem be woava nye yefe fomea fe akpa si le anyigba dzi la me tɔwo. Ne wova de blibo vɔ la, woato dodokpɔ mamlɛa me. Ne wowɔ nutefe na Yehowa le dodokpɔ ma me la, ekema axɔ woawo hã woazu viawo. (Rom. 8:20, 21; Nyaɖ. 20:7-9) Lɔlɔ̃ si le Yehowa si na viawo la nu metsina gbeɖe o. Tafea fe viɖewo anɔ anyi tegbee. (Heb. 9:12) Asixɔxɔ si le nunana sia ŋu la nu mayi gbeɖe o. Ame alo ŋusẽtɔ aɖeke mate ŋu axɔe le mía si o.
16. Aleke tafea ana míakpɔ ablɔɖe vavã?
16 Naneke meli si Abosam ate ŋu awɔ atsɔ axe mɔ na ame siwo katã trɔ dzi me vavã la be woagava nye Yehowa fe fomea me tɔwo o. Yesu va anyigba dzi va ku “zi ɖeka ɖe ɣeyiɣiawo katã nu.” Eya ta mahiã be woagaxe tafe la ake o. (Heb. 9:24-26) Adam he ku vɛ na mí, gake Yesu fe tafea he agbe mavɔ vɛ na mí. Kristo fe tafevɔsaa wɔe be míeganye kluviwo na xexe sia si le Satana fe ŋusẽ te la o, eye míevo tso vɔvɔ̃ na ku si me.—Heb. 2:14, 15.
17. Vi kae Yehowa fe lɔlɔ̃ aɖe na wò?
17 Kakaɖedzi blibo le Mawu fe ŋugbedodowo ŋu. Ale si ko efe se siwo fiaa mɔ nuwɔwɔwo la li tegbee la, nenema kee Yehowa hã magblẽ mí ɖi gbeɖe o. Yehowa metrɔna o. (Mal. 3:6) Menye agbe koe Yehowa na mí o. Ke elɔ̃ mí hã. “Míeva nya ale si gbegbe Mawu lɔ̃ míi, eye míexɔ esia dzi se hã. Mawu nye lɔlɔ̃.” (1 Yoh. 4:16) Woatrɔ anyigba bliboa wòazu paradiso nyui aɖe, eye ame sia ame si anɔ anyigba dzi la aɖe Mawu fe lɔlɔ̃ afia. Mina míawɔ ɖeka kple Mawu fe dɔla wɔnutefe siwo le dzifo ahakɔ gbe dzi adzi ha be: “Mía Mawu la tɔ nanye kafukafu, ŋutikɔkɔe, nunya, akpedada, bubu, ŋusẽ kple ŋutete tso mavɔ me yi mavɔ me. Amen.”—Nyaɖ. 7:12.


text:
Nu Ka Tae Wòle Be Míakafu Yehowa?
“Mikafu Yah! . . . Aleke wòvivina, eye wònyoe nye esi be woakafui!”—PS. 147:1.
1-3. (a) Ɣekaɣie woanya ŋlɔ Psalmo 147 lia? (b) Nu kae míate ŋu asrɔ̃ tso Psalmo 147 lia me dzodzro me?
NE AME aɖe wɔ nane nyuie alo tu Kristotɔwo fe nɔnɔme nyui aɖe ɖo la, míekafunɛ. Ne esia nye nyatefe le amegbetɔwo gome la, ɖe Yehowa Mawu ya medze na kafukafu geɖe wu oa? Míate ŋu akafui ɖe efe ŋusẽ gã si dzena le efe nuwɔwɔ wɔnukuwo me ta, eye míate ŋu akafui ɖe ale si wòwɔa nu ɖe amegbetɔwo ŋu lɔlɔ̃tɔe, si ɖe dzesi le tafe fe ɖoɖo si wòwɔ esi wòtsɔ Via sa vɔ ɖe mía ta me la hã ta.
2 Psalmo 147 lia ŋlɔla fe dzi ʋãe wòkafu Yehowa Mawu. Ede dzi fo na ame bubuwo hã be woawɔ ɖeka kpli ye ne yewoakafui.—Xlẽ Psalmo 147:1, 7, 12.
3 Mímenya ame si ŋlɔ psalmo sia o, ke hã, edze fãa be psalmo sia ŋlɔla nɔ agbe le ɣeyiɣi si me Yehowa kplɔ Israel-viwo gbɔe tso aboyo me le Babilon va Yerusalem la me lɔfo. (Ps. 147:2) Psalmo sia ŋlɔla kafu Yehowa, elabena egana mɔnukpɔkpɔ efe dukɔa be woasubɔe le woawo ŋutɔwo fe anyigba dzi. Ke hã, egagblɔ susu bubu siwo tae wòle be woakafu Yehowa ɖo. Woawoe nye kawo? Susu kawo tae wò ŋutɔ àdi be yeakɔ gbe dzi agblɔ “Haleluyah!,” alo “Mikafu Yah!”?—Ps. 147:1, etenuŋɔŋlɔ.
YEHOWA DAA GBE LE AME SIWO ƑE DZI GBÃ GUDUGUDU LA ŊU
4. Esi Fia Kores na ablɔɖe Israel-vi aboyomeawo la, aleke woanya se le wo ɖokui me, eye nu ka tae?
4 Wò ya bu ale si Israel-vi aboyomeawo anya ase le wo ɖokui me esime wonɔ Babilon la ŋu kpɔ. Babilontɔwo ɖea alɔme le wo ŋu hegblɔna na wo be: “Midzi Zion ha na mí.” Ɣemaɣi la, Yerusalem, si nye nu vevitɔ si tae wokpɔa dzidzɔ ɖe Yehowa ŋu la zu afedo. (Ps. 137:1-3, 6) Gake hadzidzi medzro Israel-viwo o. Wofe dzi gbã gudugudu eye wohiã akɔfafa. Ke hã, abe ale si Mawu gblɔe ɖi ene la, Persia-fia Kores va na ablɔɖe wo. Eɖu Babilon dzi eye wòɖe gbefã be: ‘Yehowa de dɔ asi nam be matu xɔ na ye ɖe Yerusalem. Efe dukɔ la me tɔ ɖe sia ɖe si le mia dome la, mina wòayi, Yehowa, efe Mawu nenɔ kplii.’ (2 Kron. 36:23) Aleke gbegbe nudzɔdzɔ sia afa akɔ na Israel-vi siwo nɔ Babilon lae nye esi!
5. Nu kae hakpalaa de dzesi le ŋutete si le Yehowa si be wòada gbe le míafe dziwo ŋu la ŋu?
5 Menye Israel dukɔ bliboa koe Yehowa fa akɔ na o, ke efa akɔ na wo dome ame ɖekaɖekawo hã. Nenema kee wòwɔnɛ egbea hã. Hakpalaa gblɔ tso Mawu ŋu be: “Edaa gbe le ame siwo fe dzi gbã la ŋu; eye wòblaa abi na wo.” (Ps. 147:3) Ɛ̃, Yehowa léa be na ame siwo le ŋutilãme alo seselelãme kuxiwo me tom. Egbea, Yehowa dina vevie be yeafa akɔ na mí eye yeada gbe le míafe dziwo ŋu. (Ps. 34:18; Yes. 57:15) Enaa nunya kple ŋusẽ si míehiã la mí be míado dzi le xaxa ɖe sia ɖe si ava mía dzi me.—Yak. 1:5.
6. Aleke nya si hakpalaa gblɔ le Psalmo 147:4 ate ŋu aɖe vi na mí? (Kpɔ nɔnɔmetata si le nyati sia fe gɔmedzedze.)
6 Azɔ hakpalaa he míafe susu yi dzifoɣletiviwo dzi hegblɔ be Yehowa ‘nya xexlẽme na ɣletiviwo; eye wòyɔa wo katã ŋkɔ.’ (Ps. 147:4) Nu ka tae hakpalaa trɔ susu ɖe dzifoɣletiviwo ŋu? Bu nya sia ŋu kpɔ: Hakpalaa ate ŋu akpɔ ɣletiviwo kple ŋku, gake menya ale si gbegbe wosɔ gbɔe o. Ɣletiviwo fe agbɔsɔsɔ si míenya fifia sɔ gbɔ wu esi míenya fe aɖewoe nye esi va yi. Dzɔdzɔmeŋutinunyalawo xɔe se be ɣletivi miliɔn akpe geɖe ye le Masa ɣletivihatsotsoa ɖeɖe dzaa me. Eye woxɔe se hã be ɣletivihatsotso miliɔn tefe miliɔn geɖewoe le xexe gbahooa me! Le mí amegbetɔwo gome la, xexlẽme meli na ɣletiviwo o vavã! Ke hã, Wɔla la na ŋkɔ wo dometɔ ɖe sia ɖe. Esia fia be ɣletivi ɖe sia ɖe le etɔxɛ na Yehowa. (1 Kor. 15:41) Ke efe nuwɔwɔ siwo nye amegbetɔwo ya ɖe? Mawu si nya afi si ɣletivi ɖe sia ɖe le le ɣeyiɣi ɖe sia ɖe me la nya wò hã nyuie—enya afi si nèle, ale si tututu nèle sesem le ɖokuiwò me kple nu si tututu nèhiã le ɣeyiɣi ɖe sia ɖe me!
7, 8. (a) Ne Yehowa le kpekpem ɖe mía ŋu le tetekpɔwo me la, nu kae nɔa susu me nɛ? (b) Gblɔ kpɔɖeŋu aɖe si ɖe ale si Yehowa sea veve ɖe amegbetɔ madeblibowo nui la fia.
7 Menye ɖeko Yehowa tsɔ ɖe le eme na wò ko evɔ o, ke esea veve ɖe nuwò hã le agbemekuxi siwo me tom nèle ta, eye ŋusẽ le esi be wòakpe ɖe ŋuwò. (Xlẽ Psalmo 147:5.) Ðewohĩ, àse le ɖokuiwò me be wò kuxia sesẽ ŋutɔ eye wòwu tsɔtsɔ na wò. Mawu nya afi si wò ŋutete se ɖo, elabena “eɖoa ŋui be kewɔe míenye.” (Ps. 103:14) Esi míede blibo o ta la, míewɔa vodada ɖeka ma ke zi gbɔ zi geɖe. Aleke gbegbe wòtena ɖe mía dzii ye nye esi ne míeda nu gblɔ nya aɖe si míedi be míagblɔ hafi o, ne dzodzro vɔ̃wo nyɔ ɖe mía me, alo míeʋã ŋu ame bubuwo le nu siwo le wo si ta! Gbɔdzɔgbɔdzɔ mawo mele Yehowa ŋu o; ke hã, esea míafe nɔnɔmeawo gɔme wu ale si míesusui gɔ̃ hã eye efe nugɔmesese me dzodzro meli o!—Yes. 40:28.
8 Ðewohĩ wò ŋutɔ ànya kpɔ ale si gbegbe Mawu fe asi sesẽ la kpe ɖe ŋuwò nèdo le tetekpɔ alo xaxa sesẽ aɖe me la tefe. (Yes. 41:10, 13) Le kpɔɖeŋu me, bu ale si Yehowa kpe ɖe nɔvinyɔnu Kyoko, si nye mɔɖela, ŋu esime dzi va ɖe le efo le efe dɔdeasi yeyea me ŋu kpɔ. Aleke wòdze fãa be Yehowa nya efe kuxiwo nyuie? Le hame yeye si me Kyoko va nɔ me la, ekpɔ nɔvi geɖe siwo se efe nɔnɔmea gɔme nɛ. Esia wɔe be Kyoko se le eɖokui me be Yehowa nɔ gbɔgblɔm na ye be: “Melɔ̃ wò, menye le esi nènye mɔɖela ta ko o, ke le esi nènye vinyenyɔnu si ɖe adzɔgbe nam hã ta. Medi be dzi nanɔ dzɔwòm le esi nènye nye Ðasefo ta!” Ke wò ɖe, aleke Ŋusẽkatãtɔ la ɖee fia le gowòme be “seɖofe meli na efe gɔmesese o”?
YEHOWA NAA NU SIWO MÍEHIÃ LA MÍ
9, 10. Ne Yehowa le kpekpem ɖe mía ŋu la, nu kae nye nu vevitɔ si wòwɔna na mí? Gblɔ efe kpɔɖeŋu.
9 Ɣeaɖewoɣi la, ŋutilãmenuwoe ahiã wò. Le kpɔɖeŋu me, ɖewohĩ àtsi dzimaɖi be yemakpɔ nu aɖu o. Gake Yehowae nana tsi dzana eye eya kee nana nuɖuɖu miena, eye enaa nuɖuɖu akpaviã siwo le xɔxlɔ̃m nɛ la gɔ̃ hã! (Xlẽ Psalmo 147:8, 9.) Esi Yehowa nyia akpaviãwo ɖaa ta la, àte ŋu aka ɖe edzi be ana ŋutilãmenu siwo nèhiã la wò hã.—Ps. 37:25.
10 Nu vevitɔe nye be Yehowa naa nu siwo míehiã be wòado ŋusẽ míafe xɔse la mí, eye enaa “ŋutifafa, si fo gɔmesesewo katã ta” hã mí. (Flp. 4:6, 7) Le kpɔɖeŋu me, bu ale si Yehowa fe asi sesẽ la lé Mutsuo kple srɔ̃a ɖe te esime fugɔmenyigbaʋuʋu dzɔ le Japan le fe 2011 me hena tsi ɖe amewo la ŋu kpɔ. Ne ɖe womelia wofe xɔa ta o la, anye ne woku. Gbe ma gbe la, nu sia nu si nɔ wo si la katã kloe dome gblẽ. Wofe afea, si ŋu tsiɖɔɖɔa gblẽ nu le vevie la, fe dzisasrã evelia si me do viviti la mee wotsi dɔ le zã ma si me vuvɔ nɔ wɔwɔm la me. Esi ŋu ke la, wodi nu si woatsɔ ado ŋusẽ wofe xɔse. Agbalẽ si wokpɔ koe nye Yehowa Ðasefowo fe fe 2006 fe Ƒegbalẽa. Enumake Mutsuo fe ŋku kli tanya si nye “Ƒugɔmenyigbaʋuʋu Si Wu Ame Wu Le Ŋutinya Me.” Efo nu tso fugɔmenyigbaʋuʋu aɖe si dzɔ le Sumatra le fe 2004 me, si gblẽ nu wu ɖe sia ɖe le ŋutinya me, la ŋu. Mutsuo kple srɔ̃anyɔnua wofa avi esi wonɔ nu siwo me nɔviwo to la xlẽm. Wose le wo ɖokuiwo me be Mawu lé be na yewo lɔlɔ̃tɔe, elabe ena akɔfanya si tututu yewohiã le ɣeyiɣi ma me be wòado ŋusẽ yewofe xɔse la yewo. Tsɔ kpe ɖe eŋu la, Yehowa na ŋutilãmenu siwo wohiã la wo lɔlɔ̃tɔe. Wo nɔvi Kristotɔwo tsɔ kpekpeɖeŋununanawo vɛ na wo. Gake nu si do ŋusẽ wo wue nye Mawu fe habɔbɔa tefenɔla siwo va srã hamea kpɔ. Mutsuo gblɔ be: “Mese le ɖokuinye me be Yehowa nɔ mía dometɔ ɖe sia ɖe ŋu tututu henɔ be lém na mí. Akɔfafa ka gbegbee nye esi!” Mawu naa nu siwo ado ŋusẽ míafe xɔse la mí gbã, eyome, ekpɔa míafe ŋutilãmenuhiahiãwo gbɔ.
NA MAWU ƑE AMEÐEŊUSẼ NAÐE VI NA WÒ
11. Nu kae wòle be míawɔ be Mawu nakpe ɖe mía ŋu?
11 Yehowa le klalo ɣesiaɣi be ‘yeakɔ ame fafawo ɖe dzi.’ (Ps. 147:6a) Gake nu kae wòle be míawɔ be wòakpe ɖe mía ŋu? Ele be míana fomedodo nyui nanɔ mía kplii dome. Hafi mía kple Mawu dome nanɔ nyuie la, ele be míabɔbɔ mía ɖokui. (Zef. 2:3) Ðokuibɔbɔlawo kpɔa Mawu sinu be wòaɖɔ nu madzɔmadzɔ ɖe sia ɖe si wowɔ ɖe yewo ŋu la ɖo eye wòana gbɔdzɔe yewo. Yehowa kpɔa ŋudzedze ɖe ame siawo tɔgbi ŋu.
12, 13. (a) Hafi Mawu nakpe ɖe mía ŋu la, nu kae wòle be míafo asa na? (b) Ame kawo ŋue Yehowa kpɔa ŋudzedze ɖo?
12 Biblia gblɔ be Mawu ‘xlãa ame vɔ̃ɖiwo ya ɖe anyi.’ (Ps. 147:6b) Nya sia nye ŋkubiãnya! Hafi Yehowa fe lɔlɔ̃ si nu metsina o naɖe vi na mí la, ele be míalé fu nu si wòlé fui. (Ps. 97:10) Le kpɔɖeŋu me, ele be míalé fu gbɔdɔdɔ manɔsenu. Esia fia be ele be míafo asa na amamaɖeɖenuwɔnawo kpɔkpɔ kple nu sia nu si ate ŋu akplɔ mí ade nu gbegblẽ ma wɔwɔ me. (Ps. 119:37; Mat. 5:28) Ðewohĩ, esia abia ʋiʋli vevie, ke hã, míafe kutrikukua aɖe vi, elabena Yehowa ayra mí geɖe.
13 Mímate ŋu aɖu aʋa sia dzi le mía ɖokui si o, ele be míaɖo ŋu ɖe Yehowa ŋu. Ðe wòakpɔ ŋudzedze ɖe mía ŋu ne míedze agbagba be míaxɔ na mía ɖokui to ŋuɖoɖo ɖe “sɔ fe ŋusẽ,” si fia afi si amegbetɔwo trɔna ɖo hena kpekpeɖeŋu la ŋua? Ao! Nenema kee mele be míaɖo ŋu ɖe “amegbetɔ fe afɔ tsɔtsɔe” ŋu abe ɖe míawo ŋutɔwo alo ame bubu aɖe ate ŋu axɔ na mí ene o. (Ps. 147:10) Ke boŋ, ele be míate ɖe Yehowa ŋu aɖe kuku nɛ be wòakpe ɖe mía ŋu. Yehowa mele abe amegbetɔwo fe aɖaŋuɖolawo ene o, elabe míafe gbedodoɖawo metia to me nɛ gbeɖe o, ne míele efe kpekpeɖeŋu biam zi gbɔ zi geɖe gɔ̃ hã. Biblia gblɔ be: “Yehowa kpɔa dzidzɔ ɖe ame siwo vɔ̃nɛ la ŋu, ɖe ame siwo kpɔa mɔ na efe lɔlɔ̃ si nu metsina o la ŋu.” (Ps. 147:11) Míate ŋu aka ɖe edzi be anɔ mía ŋu kplikplikpli le efe lɔlɔ̃ si nu metsina gbeɖe o la ta, eye wòakpe ɖe mía ŋu míaɖu dzodzro vɔ̃wo dzi.
14. Nu ka dzie hakpalaa ka ɖo?
14 Yehowa na susu siwo tae wòle be míaka ɖe edzi be yeakpe ɖe mía ŋu le hiãɣi la mí. Esi hakpalaa nɔ ale si Yehowa gbugbɔ kplɔ efe amewo yi Yerusalem ŋu bum la, edzi ha be: “[Yehowa naa] wò dugbowo fe gametiwo sesẽna; eyraa viwòwo le mewò. Eyae nana ŋutifafa xɔa wò anyigba dzi.” (Ps. 147:13, 14) Nyatefe si wònye be Yehowa ana dua fe agbowo fe gametiwo nasẽ la na hakpalaa se le eɖokui me be yele dedie. Ena wòka ɖe edzi be Yehowa akpɔ efe amewo ta!
15-17. (a) Aleke míesena le mía ɖokui me ɣeaɖewoɣi le míafe kuxiwo ta, gake aleke Yehowa toa efe Nya la dzi kpena ɖe mía ŋu? (b) Gblɔ ale si ‘Mawu fe nya la tsɔna’ fe kpɔɖeŋu.
15 Kuxi siwo me tom nèle ate ŋu awɔe be nàtsi dzimaɖi. Gake Yehowa ate ŋu ana nunya si hiã be nàtsɔ akpɔ kuxiwo gbɔ la wò. Hakpalaa gblɔ tso Mawu ŋu be “efe gbeɖeɖe ɖoa anyigba dzi; efe nya la tsɔna.” Eyome, egblɔ tso Yehowa ŋu be ‘enaa sno abe alẽfu ene; ekakaa tsi babla ɖi abe dzofi ene, eye edaa efe tsikpewo.’ Azɔ hakpalaa bia be: “Ame kae ate ŋu anɔ te ɖe efe vuvɔ nu?” Egblɔ kpee be Yehowa ‘ɖea gbe, eye tsikpewo lólona.’ (Ps. 147:15-18) Mía Mawu si nye nunyawo katã tsofe kple ŋusẽkatãtɔ, ame si kpɔ ŋusẽ ɖe tsikpewo kple sno dzi la, ate ŋu akpe ɖe ŋuwò be nàɖu kuxi ɖe sia ɖe si ava dziwò la dzi.
16 Egbea, Yehowa toa efe Nya, Biblia, dzi fiaa mɔ mí. Eye “efe nya la tsɔna” le gɔmesesea nu be Yehowa fiaa mɔ nyuitɔ mí le ɣeyiɣi nyuitɔ dzi. Wò ya bu ale si gbegbe Biblia-xexlẽ, agbalẽ siwo ‘kluvi nutefewɔla kple aɖaŋudzelaa’ tana, JW Nyakakadɔwɔfea, jw.org nyatakakadzraɖofea, hamemetsitsiwo kpakple hadede kple hati Kristotɔwo ɖea vi na wòe ŋu kpɔ. (Mat. 24:45) Ðe mèkpɔe be Yehowa wɔna kaba naa mɔfiame siwo nèhiã la wò oa?
17 Simone de dzesi ŋusẽ si gbegbe le Mawu fe Nyaa ŋu. Esena le eɖokui me be yemele ɖeke me o, eye esusu be yefe nu mate ŋu adze Mawu ŋu o. Gake ne dzi ɖe le efo vevie la, enɔa gbedodoɖa dzi na Yehowa be wòakpe ɖe ye ŋu. Eyia edzi léa fɔ ɖe ɖokuisi Biblia sɔsrɔ̃ hã ŋu. Egblɔ be, “Nyemeɖo nɔnɔme aɖeke me kpɔ si me mese le ɖokuinye me be Yehowa medo ŋusẽm alo fia mɔm o.” Esia kpe ɖe eŋu wòdzea agbagba be susu nyui nanɔ esi ku ɖe eɖokui ŋu ɣeawokatãɣi ale si wòate ŋui.
18. Nu ka tae nèkpɔe be Mawu ve nuwò, eye susu kawo tae nàte ŋu akɔ gbe dzi agblɔ be “Mikafu Yah!”?
18 Hakpalaa nya ale si gbegbe Mawu ve Efe dukɔ si nɔ anyi le blema la nu. Woawo koe nye dukɔ si Mawu tsɔ efe “nya” kple “ɖoɖowo kple efe ʋɔnudɔdrɔ̃ ŋuti mɔfiamewo na.” (Xlẽ Psalmo 147:19, 20.) Egbea, Mawu yra mí le mɔ sia nu be míawo koe nye ame siwo ŋu efe ŋkɔ le le anyigba dzi. Esi míeva nya Yehowa eye efe Nya la le mɔ fiam mí ta la, fomedodo kplikplikpli va le mía kplii dome. Eya ta, abe Psalmo 147 lia ŋlɔla ene la, ɖe susu nyui geɖe mele asiwò si tae nàkɔ gbe dzi agblɔ be, “Mikafu Yah!,” eye nàde dzi fo na ame bubuwo hã be woawɔe nenema ke oa?


text:
Nyawo Dife—Ƒe 2017 Ƒe Gbetakpɔxɔ
Si fia tata si me nyatia dze le
AGBEMEŊUTINYAWO
Dzidodo Le Dodokpɔ Me Hea Yayra Geɖe Vɛ (P. Sivulsky), Aug.
Mɔnukpɔkpɔ Su Asinye Mewɔ Dɔ Kple Nutefewɔlawo (D. Sinclair), Sept.
Meɖoe Kplikpaa Be Manye Kristo Ƒe Asrafo (D. Psarras), Apr.
Megblẽ Nuwo Ðe Megbe Hedze Afetɔ La Yome (F. Fajardo), Dec.
Míekpɔ Mawu Ƒe Amenuveve Tefe Le Mɔ Geɖe Nu (D. Guest), Feb.
Togbɔ Be Menye Tokunɔ Hã, Esia Mexe Mɔ Nam Be Nyemeɖe Gbefã Na Amewo O (W. Markin), May
Yehowa Yra Mí Esi Míewɔ Nu Si Wòdi Tso Mía Si (O. Matthews), Oct.
Zɔzɔ Kple Nunyalawo Ðe Vi Geɖe Nam (W. Samuelson), Mar.
BIBLIA
BIBLIA LE AMEWO ƑE AGBENƆNƆ TRƆM
KRISTOTƆWO ƑE AGBENƆNƆ KPLE NƆNƆMEWO
Aʋa Si Woho Ðe Wò Susu Ŋu Dzi Ðuɖu, July
Ðe Wodi Tso Kristotɔwo Si Be Woagaɖe Srɔ̃ Oa? No. 2
Kpɔ Masɔmasɔwo Gbɔ Be Ŋutifafa Nanɔ Anyi, June
Kristotɔwo Ƒe Azãe Kristmas Nyea? No. 6
Lɔlɔ̃—Nɔnɔme Nyui Xɔasi Aɖee Wònye, Aug.
Ne Xɔlɔ̃wɔwɔ Me Di Be Yeagblẽ, Mar.
Nunana Ƒe Viɖewo, No. 2
Susu Si Sɔ Nenɔ Asiwò Ðe Vodadawo Ŋu, No. 6
NUSƆSRƆ̃NYATIAWO
“Adzɔgbe Si Nèɖe La, Wɔ Edzi,” Apr.
Àlɔ̃ Faa Akpɔ Mawu Sinu Dzigbɔɖitɔea? Aug.
Ale Si Míado Amenyenye Yeyea Ahana Wòayi Edzi Anɔ Mía Ŋu, Aug.
Ale Si Míakpe Ðe ‘Amedzrowo’ Ƒe Viwo Ŋu Woasubɔ Yehowa, May
Ale Si Míawɔ Aɖe Amenyenye Xoxoa Ða Ahate Ða Le Eŋu Kura, Aug.
Ame Kae Le Mawu Ƒe Amewo Kplɔm Egbea? Feb.
“Anyigba Blibo La Ƒe Ʋɔnudrɔ̃la” Wɔa Nu Dzɔdzɔe Ɣeawokatãɣi, Apr.
Àte Ŋu Abɔbɔ Ðokuiwò Le Dodokpɔwo Gɔ̃ Hã Me, Jan.
De Asixɔxɔ Tiatiawɔblɔɖe Si Mawu Na Wò Ŋu, Jan.
De Bubu Ame Siwo Dze Na Bubu La Ŋu, Mar.
Ðe Nàna Wò Dzi Naku Ðe Nu Siwo Woŋlɔ Ði La Ŋua? Mar.
Ðe Nètsɔ Yehowa Wɔ Wò Sitsofeea? Nov.
De Yehowa Ƒe Dziɖulanyenye Dzi! June
Ðe Yehowa Ƒe Susu Le Dzɔdzɔenyenye Ŋu Le Asiwòa? Apr.
Di Kesinɔnu Vavãwo, July
“Ðo Ŋu Ðe Yehowa Ŋu, Eye Nàwɔ Nu Nyui,” Jan.
Dzilawo—Mikpe Ðe Mia Viwo Ŋu Woadze “Nunya Hena Ðeɖekpɔkpɔ,” Dec.
“Èlɔ̃am Wu Esiawoa?” May
Gbe Xexea Ƒe Nuŋububu, Nov.
Xɔ Mawu Dzi Se—Tso Nya Me Le Nunya Me! Mar.
Kpe Ðe “Amedzroviwo” Ŋu ‘Woasubɔ Yehowa Kple Dzidzɔ,’ May
“Lé Dzi Ðe Ƒo, . . . Eye Nàwɔ Dɔ La,” Sept.
“Mawu Ƒe Ŋutifafa . . . Ƒo Gɔmesesewo Katã Ta,” Aug.
“Mɔkpɔkpɔ Le Asinye Le Mawu Me,” Dec.
Mègana Naneke Nawɔe Be Fetua Nato Ŋuwò O, Nov.
Mègana Wò Lɔlɔ̃ Nayi To O, May
“Menya Be Afɔ,” Dec.
“Mía Mawu Ƒe Nya Ya Nɔa Anyi Tegbee,” Sept.
Midzi Ha Kple Dzidzɔ! Nov.
“Mifa Avi Kple Ame Siwo Le Avi Fam,” July
‘Mitsɔ Nuwɔna Kple Nyatefe Lɔ̃ Ame,’ Oct.
Na Wò Dzi Naku Ðe Nu Xɔasi Siwo Mawu Na Mí La Ŋu, June
Ne Mawu Fiaɖufea Va La, Nu Kawo Nue Ayi? Apr.
Nu Ka Tae Wòle Be Míakafu Yehowa? July
Nu Si Tae Afi Si Míafe Ŋutete Se Ðo Nyanya Le Vevie, Jan.
Nyatefea ‘Mehea Ŋutifafa Vɛ O, Ke Yi Boŋ,’ Oct.
‘Ŋusẽ Le Mawu Ƒe Nya La Ŋu,’ Sept.
Sɔhɛwo—‘Miyi Edzi Mianɔ Miafe Ðeɖekpɔkpɔ Ŋuti Dɔ La Wɔm,’ Dec.
Srɔ̃ Ðokuidziɖuɖu, Sept.
Srɔ̃ Yehowa Ƒe Dzɔdzɔenyenye Kple Efe Nublanuikpɔkpɔ, Nov.
Srɔ̃ Yehowa Ƒe Veveseɖeamenu, Sept.
Subɔ Yehowa Kple Dzi Blibo! Mar.
Tafe La—‘Nunana Blibo’ Wònye Tso Fofo La Gbɔ, Feb.
Tasiaɖamwo Kple Fiakuku Aɖe Le Tawò Kpɔm, Oct.
“Tsɔ Nu Siawo De Asi Na Nutefewɔlawo,” Jan.
Wò Ðokuitsɔtsɔna Ƒe Gbɔgbɔa Nehe Kafukafu Vɛ Na Yehowa! Apr.
Wò Susu Nenɔ Nya Vevi La Ŋu, June
Yehowa “Nena . . . Wò Ðoɖowo Katã Nadze Edzi Na Wò,” July
Yehowa Faa Akɔ Na Mí Le Míafe Tetekpɔwo Katã Me, June
Yehowa Ƒe Tameɖoɖoa Ava Eme! Feb.
Yehowae Kplɔa Efe Amewo, Feb.
Zakariya Ƒe Ŋutegawo—Ale Si Woka Wò, Oct.
NYA BUBUWO
“Adzodalawoe” Ame Siwo Dzraa Lãwo Le Yerusalem Gbedoxɔa Me La Nyea? June
Aɖaŋu Si Paulo Ðo Be Yewoalala Vie Hafi Ayi Ƒudzimɔzɔzɔ Aɖe Dzi (Dw 27), No. 5
Ale Si Gayo Kpe Ðe Nɔvi Kristotɔwo Ŋu, May
Aleke Wowɔna Tsɔa Dzo Tso Tefe Aɖe Yia Tefe Bubu Le Blema Ɣeyiɣiwo Me? Jan.
Anyigba Dzi Paradiso—Nu Ŋutɔŋutɔe Loo Alo Nyakpakpae? No. 4
Biblia Me Ŋkɔ Le Blema Anyize Ŋu, Mar.
Dzimaɖitsitsi, No. 4
“Efe Nu Dze Mawu Ŋu Nyuie” (Enok), No. 1
Fukpekpe, No. 1
Hebri Ŋɔŋlɔdzesi Suetɔ Kekeake, No. 4
Kpɔ Nu Yi Ŋgɔ Wu Amewo Ƒe Dzedzeme, June
Mawu Yɔe Be “Fiavinyɔnu” (Sara), No. 5
Mawudɔlawo Li Ŋutɔŋutɔa? No. 5
Ne Wò Ame Vevi Aɖe Ðo Kudo Nu, No. 4
Nunana Nyuitɔ Kekeake, No. 6
Nya Si Biblia Gblɔ Tso Agbe Kple Ku Ŋu, No. 4
“Nyɔnu Dzetugbee Nènye” (Sara), No. 3
“Ŋkeke Mamlɛawo” Mee Míelea? No. 2
Ŋutifafa Ava Anyigba Dzi Gbe Ðeka? No. 5
Sɔdola Ene, No. 3
“Woakafu Wò Aɖaŋudzedze!” (Abigail), June
Wokpɔ Ablɔɖe Tso Kluvinyenye Me, No. 2
Yosef Si Tso Arimatia, Oct.
Yudatɔwo Ƒe Nuwɔna Kae Wɔe Be Yesu Ƒo Nu Tsi Tre Ðe Nutàta Ŋu? Oct.
NYABIABIA SIWO TSO EXLẼLAWO GBƆ
Ðe srɔ̃tɔ Kristotɔwo abu IUD zazã be esɔ le Ŋɔŋlɔawo nua? Dec.
Ðe wòasɔ be míatsɔ tu akpɔ mía ɖokuiwo ta tso ame bubuwo si mea? July
Ðe wòle be ame nanye ŋgɔgbevi hafi anɔ dzidzime si me Mesia la adzɔ tso mea? Dec.
Nu ka tae nu siwo Mateo kple Luka ŋlɔ ɖi tso Yesu dzidzi kple efe ɖevimenɔɣi ŋu la to vovo? Aug.
Yehowa “maɖe mɔ woate mi akpɔ wu esi nu miate ŋu anɔ te ɖo o” (1Ko 10:13), Feb.
YEHOWA ÐASEFOWO
Dɔmenyonuwɔna Ðeka Aɖe, Oct.
Dzidzɔ Si Le Agbe Tsɛ Nɔnɔ Me, May
“Ɣekaɣie Míagawɔ Takpekpe Bubu?” (Mexico), Aug.
“Mɔ Aɖeke Megblẽ Akpa Alo Didi Akpa O” (Australia), Feb.
‘Míafe Dziwo Yɔ Fũu Kple Lɔlɔ̃ Eye Dzo Ðo Mía Me’ (fe 1922 takpekpe), May
Tɔtrɔ Ðe Nɔnɔmeawo Ŋu Le Wò Hame Yeyea Me, Nov.
“Woayra Ame Si Nyoa Dɔme” (nudzɔdzɔ), Nov.
Wotsɔ Wo Ðokuiwo Na Faa (nɔvinyɔnu trewo), Jan.
Wotsɔ Wo Ðokuiwo Na Faa Le Turkey, July


text:
TA 134
Yɔdoa Tsi Ƒuflu, Elabena Yesu Le Agbe!
MATEO 28:3-15 MARKO 16:5-8 LUKA 24:4-12 YOHANES 20:2-18
WOFƆ YESU ÐE TSITRE
NU SIWO DZƆ LE YESU ƑE YƆDOA TO
EÐE EÐOKUI FIA NYƆNU VOVOVOWO
Aleke gbegbe nyɔnuawo fe nu kue nye esi esi wova yɔdoa to eye wòdze abe yɔdoa tsi fuflu ene! Maria Magdalatɔ la fu du yi “Simon Petro kple nusrɔ̃la kemɛ, si gbɔ Yesu melɔ̃a nu le o,” si nye apostolo Yohanes gbɔ. (Yohanes 20:2) Ke hã nyɔnu mamlɛawo siwo tsi yɔdoa to la kpɔ mawudɔla aɖe. Eyome wogakpɔ mawudɔla bubu aɖe si “le awu ʋlaya ɣi me” le yɔdoa me.—Marko 16:5.
Mawudɔlaawo dometɔ ɖeka gblɔ na wo be: “Migavɔ̃ o, elabena menyae be Yesu si wohe ɖe ati ŋu la dimee miele. Mele afi sia o, elabena wofɔe ɖe tsitre, abe ale si wògblɔe ene. Miva kpɔ afi si wotsɔe mlɔ la ɖa. Eya ta miɖe abla yi ɖagblɔ na efe nusrɔ̃lawo be wofɔe ɖe tsitre tso ame kukuwo dome, eye kpɔ ɖa, edze mia ŋgɔ yina Galilea.” (Mateo 28:5-7) Ale nyɔnu siawo siwo le ‘dzodzom nyanyanya hele vɔvɔ̃m’ ŋutɔ la de afɔ du me yi ɖagblɔe na nusrɔ̃lawo.—Marko 16:8.
Maria va ke ɖe Petro kple Yohanes ŋu azɔ. Egblɔ dzitsitsitɔe be: “Wokɔ Afetɔ la dzoe le yɔdoa me, eye míenya afi si wodae ɖo o.” (Yohanes 20:2) Enumake Petro kple Yohanes hã de afɔ du me. Yohanes fe afɔ tsɔ wu, eye wòɖo yɔdoa gbɔ gbã. Edo kɔ ɖa hekpɔ aklalaawo gake mege ɖe eme o.
Petro le eyome va ɖo, eye wòge ɖe yɔdoa me ʋla. Ekpɔ aklalawo kple avɔ si wotsɔ bla ta na Yesu la le yɔdoa me. Yohanes hã ge ɖe yɔdoa me azɔ, eye wòxɔ Maria fe nyatakaka la dzi se. Wo ame evea siaa mese egɔme be wofɔ Yesu ɖe tsitre o, togbɔ be efo nu tso eŋu na wo do ŋgɔ hã. (Mateo 16:21) Nya la wɔ moyaa na wo eye wotrɔ yi afe me. Gake Maria, si trɔ gbɔ va yɔdoa to ya tsi anyi.
Le ɣeyiɣi sia me la, nyɔnu kemɛawo le mɔ dzi yina egblɔ ge na nusrɔ̃lawo be wofɔ Yesu ɖe tsitre. Esi wole du dzi yina la, Yesu va tu wo hegblɔ na wo be: “Medo gbe na mi!” Ale “wolé efe afɔwo hebɔbɔ nɛ.” Azɔ Yesu gblɔ be: “Migavɔ̃ o! Miyi ɖaka eta na nɔvinyewo, ne woayi Galilea, eye woakpɔm le afi ma.”—Mateo 28:9, 10.
Do ŋgɔ esi anyigba ʋuʋu eye mawudɔlawo ɖe wo ɖokui fia la, asrafo siwo nɔ yɔdoa gbɔ la dzo “nyanyanya, eye wozu abe ame kukuwo ene.” Esi wogaɖo wo ɖokui me la, woyi dua me “ɖaka nu siwo katã dzɔ la ta na nunɔlawo fe tatɔwo.” Nunɔlawo de adaŋu kple Yudatɔwo fe amegãwo. Wotso nya me be yewoana zãnu asrafoawo ne woatsyɔ nu nyaa dzi ahagblɔ be: “Efe nusrɔ̃lawo va fii le zã me esime míele alɔ̃ dɔm.”—Mateo 28:4, 11, 13.
Woate ŋu awu Roma-srafo ne edɔ alɔ̃ esime wòle dzɔla fe dɔ wɔm, eya ta nunɔlawo do ŋugbe na wo be: “Ne nya sia [alakpanya si nye be yewodɔ alɔ̃] ɖo nutodziɖula la fe to me la, ekema míaɖe eme nɛ, eye mahiã be miatsi dzi o.” (Mateo 28:14) Asrafoawo xɔ zãnua eye wowɔ nu si nunɔlawo gblɔ. Aleae wòdzɔe be alakpanya si nye be wova fi Yesu fe kukua la kaka ɖe Yudatɔwo dome.
Maria Magdalatɔ la gale nuxaxa dzi le yɔdoa to. Esi wòdo kɔ ɖa kpɔ yɔdoa me la, ekpɔ mawudɔla eve siwo le awu ɣiwo me! Ðeka nɔ anyi ɖe afi si Yesu fe kukua nɔ la fe tade eye evelia le efe afɔde. Wobiae be: “Nyɔnu, nu ka tae nèle avi fam?” Maria ɖo eŋu be: “Wokɔ nye Afetɔ la dzoe, gake nyemenya afi si wotsɔe yi ɖada ɖo o.” Esi Maria trɔ la, ekpɔ ame bubu. Eya hã bia nya si mawudɔlaawo do ŋgɔ bia lae hegblɔ kpee be: “Ame ka dim nèle?” Esi wòsusu be abɔdzikpɔlae ta la, egblɔ nɛ be: “Afetɔ, ne wòe kɔe dzoe la, ekema gblɔ afi si nètsɔe da ɖo la nam, ne mayi aɖakɔe.”—Yohanes 20:13-15.
Le nyatefe me la, Yesu si wofɔ ɖe tsitre lae Maria nɔ nu fom na, gake mekpɔe dze sii ɣemaɣi o. Ke hã esi Yesu yɔe be, “Maria!” la, ekpɔe dze sii enumake le ale si Yesu lɔ̃a eyɔyɔ la me be eyae. Maria gblɔ dzidzɔtɔe be, “Raboni!” (si gɔmee nye “Nufiala!”). Ke hã esi wònɔ vɔvɔ̃m be Yesu adzo le ye gbɔ ayi dzifo ta la, eku ɖe eŋu. Eya ta Yesu gblɔ nɛ be: “Dzudzɔ kuku ɖe ŋunye, elabena nyemekpɔ yi Fofo la gbɔ haɖe o. Ke yi nɔvinyewo gbɔ, eye nàgblɔ na wo be, ‘Meyina Fofonye kple mia Fofo, nye Mawu kple mia Mawu la gbɔ.’”—Yohanes 20:16, 17.
Maria fu du yi afi si apostoloawo kple nusrɔ̃la bubuawo fo fu ɖo. Egblɔ na wo be: “Mekpɔ Afetɔ la!” eye wògblɔ nu si tefe wòkpɔ la tsɔ fu nyɔnu kemɛawo tɔ dzi. (Yohanes 20:18) Gake nya siawo “ɖi bometsinya na wo.”—Luka 24:11.


text:
Do Ka Kpli Mí
Enyea dzidzɔ na mí be míakpe ɖe ame siwo tsɔ ɖe le Biblia alo míafe xexea me katã fe dɔa me la ŋu. Zã mɔnu siwo le ete la dometɔ ɖeka nàtsɔ ake ɖe Yehowa Ðasefowo ŋu le miafe nutoa me.
● Bia be míava srɔ̃ Biblia kpli wò femaxee
Zã nyatakaka siwo le ete nàtsɔ aŋlɔ agbalẽ na mí alo afo ka na mí
Paraguay
Asociación Torre de Vigía de Biblias y Tratados
Casilla 482
PY - 1209 ASUNCION
PARAGUAY
+595-21-578-698
+595-21-578-690 (FAX)
Dɔwɔɣiwo
Dzoɖa va se ɖe Fiɖa
Ŋdi ga 7 miniti 35 va se ɖe ŋdɔ ga 12 miniti 5 kple ŋdɔ 2 va se ɖe ɣetrɔ ga 5 miniti 30.


text: 19 Ahab+ va gblɔ nu siwo katã Eliya wɔ kple ale si wòwu nyagblɔɖilawo katã+ kple yi la na Izebel.+2 Eye Izebel dɔ ame ɖo ɖe Eliya be: “Mawuwo nefiam ne woagafiam ɖe edzi, ne nyemewɔ wò* etsɔ ɣealewoɣi abe wo dometɔ ɖeka ene o fĩ!”3 Ale vɔvɔ̃ ɖo Eliya, eya ta esi dzo be yeaɖe yefe agbe.*+ Esi yi Beer-Seba,+ si le Yuda,+ ke egblẽ efe subɔvi la ɖe afi ma.4 Eye wòzɔ ŋkeke ɖeka fe mɔ yi gbedzi, eye wòva bɔbɔ nɔ ati dodoe aɖe te. Eye wòbia be yeaku* hegblɔ be: “Esɔ gbɔ! Oo Yehowa, ɖe nye agbe* ɖa azɔ,+ elabena nyemenyo wu tɔgbuinyewo o.”5 Eye wòmlɔ anyi dɔ alɔ̃ ɖe atia te. Kasia, mawudɔla aɖe va ka asi eŋu+ hegblɔ nɛ be: “Fɔ nàɖu nu.”+6 Esi wòfɔ kɔ dzi la, ekpɔ abolo nogoe le kpe xɔdzowo dzi eye tsize aɖe le efe tade. Eye wòɖu nu no nu; emegbe wògamlɔ anyi.7 Yehowa fe dɔla la gava zi evelia heka asi eŋu gblɔ be: “Fɔ nàɖu nu, elabena mɔ la ate ɖeɖi ŋuwò.”8 Ale wòfɔ, eye wòɖu nu no nu, eye nuɖuɖu sia do ŋusẽe wòzɔ ŋkeke blaene kple zã blaene heva ɖo keke Mawu vavã la fe to Horeb gbɔ ke.+9 Eyi agado+ aɖe me le afi ma be yeatsi adɔ; eye kpɔ ɖa, Yehowa fe gbe va nɛ be: “Eliya, nu ka wɔm nèle le afi sia?”10 Eɖo eŋu be: “Meʋã ŋu ɖe Yehowa, aʋakɔwo fe Mawu nu vevie;+ elabena Israel-viwo gblẽ wò nubabla la ɖi,+ wogbã wò vɔsamlekpuiwo, eye wowu wò nyagblɔɖilawo+ kple yi ale be nye ɖeka koe kpɔtɔ. Azɔ wole nye agbe* dim be yewoaɖe ɖa.”+11 Ke egblɔ be: “Do go, ne nàtsi tsitre ɖe to la dzi le Yehowa ŋkume.” Eye kpɔ ɖa, Yehowa tso eme va yina,+ eye ya ʋuduʋudu aɖe le towo fem hele agakpewo gbãm le Yehowa ŋgɔ,+ ke Yehowa mele ya la me o. Le ya la yome la, anyigba ʋuʋu, ke Yehowa mele anyigbaʋuʋu+ la me o.12 Le anyigbaʋuʋua yome la, dzobibi va,+ ke Yehowa mele dzo la me o. Eye le dzo la yome la, gbe bɔbɔe aɖe ɖi blewu.+13 Esi Eliya nya see ko la, ehe nyagblɔɖila fe awu si wòdo la tsyɔ mo,+ eye wòyi ɖatsi tsitre ɖe agado la nu. Eye gbe aɖe biae be: “Eliya, nu ka wɔm nèle le afi sia?”14 Eɖo eŋu be: “Meʋã ŋu ɖe Yehowa, aʋakɔwo fe Mawu nu vevie; elabena Israel-viwo gblẽ wò nubabla la ɖi,+ wogbã wò vɔsamlekpuiwo, eye wowu wò nyagblɔɖilawo kple yi, ale be nye ɖeka koe kpɔtɔ. Azɔ wole nye agbe* dim be yewoaɖe ɖa.”+15 Eye Yehowa gblɔ nɛ be: “Dze mɔ nàgbugbɔ ayi Damasko gbedzi. Ne èɖo la, nàsi ami na Hazael+ wòazu fia ɖe Siria dzi.16 Eye nàsi ami na Yehu,+ Nimsi tɔgbuiyɔvi, wòazu fia ɖe Israel dzi; eye nàsi ami na Elisa, Safat vi, tso Abel-Mehola, ne wòazu nyagblɔɖila ɖe tewòfe.+17 Ame si asi le Hazael fe yi nu la,+ Yehu awui,+ eye ame si asi le Yehu fe yi nu la, Elisa awui.+18 Ke hã, mesusɔ ame akpe adre ɖe Israel,+ ame siwo katã medze klo na Baal o,+ eye womegbugbɔ nu nɛ o.”+19 Ale wòdzo le afi ma, eye wòkpɔ Elisa, Safat vi la, esime wòtsɔ nyi eveve tefe wuieve le agble ŋlɔm le eŋgɔ, eye eya ŋutɔ le eve mamlɛawo ŋu. Eye Eliya yi egbɔ heda nyagblɔɖila+ fe awu la ɖo ɖee.20 Eye Elisa gblẽ nyiawo ɖi fu du kplɔ Eliya ɖo gblɔ be: “Meɖe kuku, na magbugbɔ nu na fofonye kple danye. Emegbe madze yowòme.” Eye wògblɔ nɛ be: “Yi nàgbɔ; Nyemexe mɔ na wò o ɖe!”21 Eye wòtrɔ le eyome ɖalé nyitsu eve, eye wòtsɔ wo sa vɔe hetsɔ nyiawo fe kɔkutiawo wɔ nake tsɔ ɖa lã lae, eye wòtsɔe na ameawo woɖu. Emegbe etso dze Eliya yome va nɔ esubɔm.+


text:
Kpɔɖeŋudzeɖonyawo
NYƆ!
Nyabiase: Ame geɖe dina be yewoanɔ lãmesẽ me. Nu kae nèsusu be míate ŋu awɔ atsɔ akpɔ mía ɖokuiwo ta be míagadze dɔ o?
Mawunyakpukpui: Lod 22:3
Nya Si Nàgblɔ: Nyɔ! sia fo nu tso nu siwo míate ŋu awɔ be míadze aɖaŋu ahaɖe nu siwo ana míanɔ dɔ dzem kabakaba dzi akpɔtɔ la ŋu.
FIA NYATEƑEA
Nyabiase: Mawu gbɔe míafe fukpekpewo tso loo alo nu bubuwo gbɔe wotso?
Mawunyakpukpui: Hio 34:10
Nyatefea: Menye Mawu gbɔe míafe fukpekpewo tso o. Ke boŋ Abosam, amegbetɔ siwo wɔa tiatia gbegblẽwo kple ɣeaɖewoɣia nuɖiɖeamewo gbɔe wotsona. Ne míele fu kpem la, Mawu le klalo be yeado alɔ mí. Eléa be na mí ŋutɔ.
NU KA TAE WÒNYO BE NÀSRƆ̃ BIBLIA? (Video)
Nyabiase: Èsusu be Mawue kpɔ ŋusẽ ɖe xexea dzia? [Ðe mɔ wòaɖo eŋu.] Nu si Biblia gblɔ le nya sia ŋua awɔ nuku na wò. Video kpui sia ɖe nya sia me. [Ðe videoa fiae.]
Nya Si Nàgblɔ: Agbalẽ sia fe ta 11 lia fo nu tso nu si ta Mawu ɖe mɔ ɖe fukpekpe ŋu kple nu si wòɖo be yeava wɔ la ŋu. [Tsɔ Biblia fe Nufiafia alo Nu Si Biblia Fia gbalẽa nɛ.]
ŊLƆ WÒ ŊUTƆ WÒ DZEÐONYA ÐI
Nɔ te ɖe kpɔɖeŋudzeɖonyawo dzi nàdzra wò ŋutɔ wò dzeɖonya ɖo.


text:
NU SI BIBLIA GBLƆ
Xɔse
Ame aɖewo gblɔna be mawusubɔlawoe yewonye, gake womese nu si “xɔse” fia la gɔme o. Nu kae nye xɔse, nu ka tae xɔse le vevie?
Nu kae nye xɔse?
NYA SIWO AME AÐEWO GBLƆNA
Ame geɖe susuna be ame si si xɔse le la xɔa nane si ŋu kpeɖodzi mele o la dzi se. Le kpɔɖeŋu me, bu ame aɖe si doa vevie mawusubɔsubɔ si gblɔna be, “Mexɔ Mawu dzi se” la ŋu kpɔ. Ne wobia ame ma be, “Nu ka tae nèxɔ Mawu dzi se” hã la? ate ŋu aɖo eŋu be, “Nenemae wohem” alo, “Nu mae wofiam ɣesiaɣi.” Ne ame aɖe ɖo nya ŋu alea la, efia be ɖewohĩ vovototo vi aɖe le xɔse fe amesinɔnɔ kple nu sia nu dzi xɔxɔ se dome.
NYA SI BIBLIA GBLƆ
“Xɔse nye dziɖoɖo ɖe nu si wole mɔ kpɔm na la ŋu kakaɖedzitɔe kple kpeɖodzi si dze fãa be nu siwo kpɔm womele o la li ŋutɔŋutɔ.” (Hebritɔwo 11:1) Be ame aɖe naɖo dzi ɖe nane si wòle mɔ kpɔm na ŋu la, ele be kpeɖodzi sẽŋu nanɔ esi. Le nyatefe me la, le gbegbɔgblɔ gbãtɔ me la, nya “dziɖoɖo ɖe nu si wole mɔ kpɔm na la ŋu” fia nu si yi ŋgɔ wu seselelãme dzro aɖe alo asusu nane dzro ko. Eya ta xɔse fia be woaka ɖe nane si ŋu kpeɖodzi le la dzi.
“[Mawu] fe nɔnɔme makpɔmakpɔawo dzena gaglãa wokpɔna tso xexea wɔwɔ dzi, elabe wodze fãa le nu siwo wòwɔ la me, ɛ̃, efe ŋusẽ mavɔmavɔ kple Mawunyenye la dzena.”—Romatɔwo 1:20.
Nu ka tae wòle vevie be xɔse nanɔ asiwò?
NYA SI BIBLIA GBLƆ
“Ne xɔse mele ame si o la, mate ŋu adze Mawu ŋu nyuie o, elabena ele be ame sia ame si tena vaa Mawu gbɔ la naxɔe ase be eli, eye wònyea tefeɖola na ame siwo dinɛ vevie la.”—Hebritɔwo 11:6.
Abe ale si míegblɔe va yi ene la, ame geɖe xɔ Mawu dzi se le esi wofia wo be Mawu li ta. Ðewohĩ woagblɔ be ‘nenemae wohem.’ Gake Mawu di be ame siwo dea ta agu na ye la naka ɖe edzi bliboe be yeli, eye yenye Mawu si lɔ̃a ame. Esia hã le susu siwo ta Biblia te gbe ɖe ale si wòhiãe be míadi Mawu vevie ale be míate ŋu adze sii nyuie la dzi.
“Mite ɖe Mawu ŋu, eye ate ɖe mia ŋu.”—Yakobo 4:8.
Aleke nàwɔ hafi xɔse nasu asiwò?
NYA SI BIBLIA GBLƆ
Biblia gblɔ be “nu si wose la mee xɔse tsona.” (Romatɔwo 10:17) Nu gbãtɔ si míawɔ be míafe Mawu dzi xɔse me nasẽ ye nye be míaɖo to ‘ase’ nu si tututu Biblia fia tso xɔse ŋu. (2 Timoteo 3:16) Biblia sɔsrɔ̃ akpe ɖe ŋuwò be nàkpɔ ŋuɖoɖo siwo ŋu kpeɖodzi le na biabia veviwo abe esiawo ene: Ame kae nye Mawu? Nu kae ɖo kpe edzi be Mawu li? Ðe Mawu tsɔa ɖe le eme nama? Tame kae Mawu ɖo ɖe etsɔme ŋu?
Adzɔ dzi na Yehowa Ðasefowo be yewoakpe ɖe ŋuwò nàsrɔ̃ Biblia. Abe ale si míegblɔe le míafe nyatakakadzraɖofe si nye jw.org/ee ene la, “edoa dzidzɔ na Yehowa Ðasefowo be yewoafia Biblia amewo, gake míezinɛ ɖe ame aɖeke dzi gbeɖe be wòaɖo míafe haa me o. Ke boŋ míegblɔa Biblia me nyawo na amewo ameŋububutɔe, eye míenyae be gome le ame sia ame si be wòanɔ subɔsubɔha si eya ŋutɔ lɔ̃ la me.”
Míagblɔ atsɔ afo eta be, ele be wò ŋutɔ nàxlẽ Biblia be nàkpɔ kpeɖodzi vavã na nu siwo dzi nèxɔ se. Ne èwɔe nenema la, ànɔ fe alafa gbãtɔ me nusrɔ̃vi aɖewo fe kpɔɖeŋu srɔ̃m elabena, “woxɔ nya la kple dzi faa, eye wonɔa Ŋɔŋlɔawo me dzrom tsitotsito gbe sia gbe be yewoakpɔ ɖa be nya siawo le eme hã.”—Dɔwɔwɔwo 17:11.
“Esiae nye agbe mavɔ la bena woanya wò, Mawu vavã ɖeka la, kple Yesu Kristo si nèdɔ ɖa la.”—Yohanes 17:3.


text: 5 Eye nyagblɔɖila Hagai+ kple nyagblɔɖila Zakariya,+ Ido+ tɔgbuiyɔvi, gblɔ nya ɖi na Yudatɔ siwo le Yuda kple Yerusalem, le Israel fe Mawu, ame si li kpli wo la, fe ŋkɔ me.2 Ɣemaɣie Zerubabel,+ Sealtiel vi, kple Yesua,+ Yehozadak vi, gbugbɔ dze Mawu fe xɔ+ si nɔ Yerusalem la tutu gɔme; eye Mawu fe nyagblɔɖilawo nɔ wo ŋu hekpe ɖe wo ŋu.+3 Ɣemaɣi Tatenai, si nye nutodziɖula le nuto si le Tɔsisi* la godo kple Setar-Bozenai kpakple wofe hadɔwɔlawo va wo gbɔ hebia wo be: “Ame kae ɖe mɔ na mi be miatu xɔ sia ahawu gli* sia nu?”4 Eye wobia wo hã be: “Ŋutsu siwo le xɔ sia tum la fe ŋkɔwo ɖe?”5 Ke Mawu fe ŋku* le Yudatɔwo fe ametsitsiwo ŋu,+ ale be womena wodzudzɔ o, va se ɖe esime woɖo nyatakaka la ɖe Dario, eye wòɖo agbalẽ ɖa le nya sia ŋu.6 Agbalẽ si Tatenai, si nye nutodziɖula le nuto si le Tɔsisia godo, kple Setar-Bozenai kpakple efe hadɔwɔlawo, nutodziɖula siwo fe ɖofe ɖiɖi wu, siwo le nuto si le Tɔsisia godo, ɖo ɖe Fia Dario la me nyawoe nye esi;7 woɖo agbalẽ la ɖee, eye ale woŋlɔ ɖe emee nye esi:“Na Fia Dario:“Ŋutifafa blibo na wò!8 Fia la nanyae be, míeyi Mawu gã la fe xɔ la gbɔ le wò nuto* si nye Yuda la me, eye wotsɔ kpe gãwo le etum, eye wole ati dem gliawo me. Ameawo le dɔa dzi vevie, eye dɔa le zɔ ɖem le wofe kutrikuku ta.9 Eye míebia gbe wofe ametsitsiawo be: ‘Ame kae ɖe mɔ na mi be miatu xɔ sia ahawu gli* sia nu?’+10 Míebia wofe ŋkɔwo hã, ale be míaŋlɔ ŋutsu siwo nye wofe tatɔwo la fe ŋkɔwo ne míana nànya.11 “Ale woɖo nya ŋu na míe nye esi: ‘Dzifowo kple anyigba fe Mawu la fe subɔlawoe míenye, eye míegbugbɔ le xɔ si Israel-fia gã aɖe tu hewu enu+ fe gbogbo aɖewoe nye esi va yi la tum.12 Ke esi mía fofowo do dziku na dzifowo fe Mawu la ta la,+ etsɔ wo de asi na Kaldeatɔ Babilon-fia Nebukadnezar,+ ame si gbã xɔ sia+ heɖe aboyo dukɔ la yi Babilon.+13 Ke le Babilon-fia Kores fe fe gbãtɔ me la, Fia Kores ɖe gbe be woagbugbɔ Mawu fe xɔ sia atu.+14 Azɔ hã, Fia Kores fɔ sikanu kple klosalonu siwo nɔ Mawu fe afe la me siwo Nebukadnezar lɔ tso gbedoxɔ si nɔ Yerusalem me yi Babilon+ fe gbedoxɔ me la, eye wòtsɔ wo na Sesbazar,*+ ame si Kores ɖo nutodziɖulae.+15 Kores gblɔ nɛ be: “Tsɔ nu siawo. Tsɔ wo yi ɖada ɖe gbedoxɔ si le Yerusalem la me, eye na woagbugbɔ Mawu fe xɔ la atu ɖe afi si wònɔ tsã.”+16 Ale Sesbazar va, eye wòɖo Mawu fe xɔ si le Yerusalem la gɔme anyi;+ eye wole etutu dzi tso ɣemaɣi va se ɖe fifia, ke womekpɔ wu enu o.’+17 “Eya ta ne enyo fia ŋu la, ekema woaku nu me le fia fe kesinɔnudzraɖofe le Babilon afi ma, ne woakpɔe ɖa be ele eme vavã be Fia Kores ɖe gbe be woagbugbɔ Mawu fe xɔ ma atu ɖe Yerusalem hã;+ eye ale si fia la tso nya me le nya sia ŋu la, negblɔe ɖo ɖe mí.”


text:
NUSƆSRƆ̃ 90
Wowu Yesu Le Golgata
Nunɔlawo fe tatɔwo kplɔ Yesu yi nutodziɖulaa fe fiasã me. Pilato bia wo be: ‘Nu kae miebe ŋutsu sia wɔ?’ Woɖo eŋu be: ‘Ebe fiae yenye!’ Pilato bia Yesu be: “Wòe nye Yudatɔwo fe Fia la?” Yesu ɖo eŋu be: “Nye Fiaɖufe menye xexe sia fe akpa aɖeke o.”
Eya ta Pilato ɖo Yesu ɖe Herodes si nye Galilea nutoa dzi ɖula be akpɔ nutsotso aɖe le eŋu hã. Herodes mekpɔ vodada aɖeke le Yesu ŋu o eya ta egbugbɔe ɖo ɖe Pilato. Pilato gblɔ na ameawo be: ‘Nye kple Herodes siaa míekpɔ vodada aɖeke le ŋutsu sia ŋu o. Maɖe asi le eŋu.’ Ameha la do ɣli be: ‘Wui! Wui!’ Asrafowo tsɔ atam fo Yesu, ɖe ta ɖe eŋu eye wotu kɔe. Woɖɔ ŋùkuku nɛ eye woɖu fewu le eŋu gblɔ be: “Míedo gbe na wò, Yudatɔwo fe Fia!” Pilato gagblɔ na ameawo be: ‘Nyemekpɔ vodada aɖeke le ŋutsu sia ŋu o.’ Gake wodo ɣli be: “Hee ɖe ati ŋu!” Eya ta Pilato ɖe asi le eŋu be woawu.
Wokplɔ Yesu yi tefe si woyɔna be Golgata, woklãe ɖe ati ŋu eye wofɔ atia ɖe tsitrenu. Yesu do gbe ɖa be: “Fofo, tsɔe ke wo, elabena womenya nu si wɔm wole o.” Amewo ɖu fewu le Yesu ŋu gblɔ be: ‘Ne Mawu fe Vie nènye la, ekema ɖi le atia ŋu! Xɔ na ɖokuiwò.’
Nu vlo wɔla siwo wohe ɖe ati ŋu le exa la dometɔ ɖeka gblɔ nɛ be: “Ðo ŋku dzinye ne èva ɖo wò Fiaɖufe la me.” Yesu do ŋugbe nɛ be: “Ànɔ Paradiso me kplim.” Le ŋdɔ me la, viviti do ɖe anyigba la dzi gafofo etɔ̃. Nusrɔ̃lawo dometɔ aɖewo tɔ ɖe atia gbɔ. Yesu dada Maria hã nɔ afi ma. Yesu gblɔ na Yohanes be wòalé be na Maria abe nɔa ene.
Mlɔeba Yesu gblɔ be: “Wowu enu!” Ebɔbɔ ta eye wògbɔ zi mamlɛtɔ. Enumake anyigba ʋuʋu sesĩe. Xɔmetsovɔ si tso Kɔkɔefea kple Kɔkɔefewo Ƒe Kɔkɔefea dome le gbedoxɔa me la dze ɖe eve. Asrafomegã aɖe gblɔ be: ‘Nyatefee, Mawu fe Vie ame sia nye.’
“Aleke gbegbee Mawu fe ŋugbedodowo ɖasɔ gbɔe o, wo katã nye “ɛ̃” to eya amea dzi.”—2 Korintotɔwo 1:20


text:
NYATI SI LE AKPAA DZI | ALEKE NÀWƆ AKPƆ AKƆFAFA?
Mí Katã Míehiã Akɔfafa
Èɖo ŋku edzi be èdze anyi kpɔ le ɖevime eye nu vevi wɔ wòa? Ðewohĩ esia wɔe be nu vevi wɔ asi na wò alo wò klonu bebe. Àte ŋu aɖo ŋku ale si dawò fa akɔ na wòe la dzia? Anɔ eme be eklɔ abia heblae na wò. Ènɔ avi fam, ke hã esi wòkɔ wò ɖe akɔnu henɔ akɔfanyawo gblɔm na wò la, wò dzi dze eme. Ɣemaɣi la, enɔa bɔbɔe be nàkpɔ akɔfafa.
Gake ne míele tsitsim la, agbea va sesẽna wu. Kuxiawo nɔa sesẽm ɖe edzi, eye nenema kee wòsesẽna be míakpɔ akɔfafa. Nublanuitɔe la, womate ŋu akpɔ ame tsitsiwo fe kuxiwo gbɔ abe ale si vidada blaa abi na via hekɔnɛ ɖe akɔnu ene o. Bu efe kpɔɖeŋu ʋɛ aɖewo ŋu kpɔ.
Dzigbãnyae wònyena ne dɔ ge le ame si. Ðe esia dzɔ ɖe dziwò kpɔa? Julian gblɔ be esi dɔ ge le ye si la, ete ɖe ye dzi ale gbegbe be ɖeko yetɔtɔ. Enɔ eɖokui biam be, ‘Aleke mawɔ akpɔ nye fomea dzi? Esi mewɔ dɔ sesĩe fe geɖe megbe la, nu ka tae dɔtɔawo susu be viɖe aɖeke megale ŋunye o?’
Ðewohĩ esi wò srɔ̃ɖeɖe me gblẽ la, wò dzi gbã gudugudu. Raquel gblɔ be: “Esi srɔ̃nye gblẽm ɖi kpata fe ɖeka kple afãe nye esi va yi la, melé blanui ŋutɔ. Ðeko wòwɔ abe ɖe nye dzi ma ɖe eve ene. Nye dzi nɔ veyem, mexa nu ale gbegbe, eye vɔvɔ̃ ɖom.”
Ðewohĩ lãmesẽkuxi sesẽ aɖe le fu ɖem na wò eye mele kakam ɖe eme vie gɔ̃ hã o. Ɣeaɖewoɣi la, àse le ɖokuiwò me abe Hiob si nɔ anyi le blema ene. Efa konyi be: “Menyɔ ŋu nye agbe; nyemegadi be manɔ agbe o.” (Hiob 7:16) Alo ɖewohĩ èse le ɖokuiwò me abe Luis, si nye ŋutsu aɖe si le efe fe 80-awo la ene. Egblɔ be, “Ɣeaɖewoɣi la, ewɔna nam abe nye kugbe ko lalam mele ene.”
Alo anɔ eme be wò ame vevi aɖe fe ku na nèle akɔfafa dim abe ya ene. Robert gblɔ be: “Esi vinyeŋutsua nɔ yameʋu me wòge eye wòku la, gbã la, nyemexɔe se o. Eyome mese veve le ememe ale gbegbe. Enɔ abe vevesese si Biblia tsɔ sɔ kple ale si ame ase le eɖokui me ne wotsɔ yi legbee fo ɖee ene.”—Luka 2:35.
Robert, Luis, Raquel kple Julian siaa kpɔ akɔfafa le nɔnɔme sesẽ mawo gɔ̃ hã me. Ame nyuitɔ kekeake si ate ŋu akpe ɖe wo ŋu lae fa akɔ na wo—eyae nye Mawu Ŋusẽkatãtɔ la. Aleke Mawu faa akɔ na amee? Ðe wòafa akɔ na wò hã abe ale si wòfa akɔ na wo enea?